open-index/open-wikipedia-markdown huggingface dataset:
ಜೆಫ್ರಿ ಹಿಂಟನ್

ಜೆಫ್ರಿ ಎವರೆಸ್ಟ್ ಹಿಂಟನ್ (ಜನನ 6 ಡಿಸೆಂಬರ್ 1947) ಒಬ್ಬ ಕೆನಡಾದ ಅರಿವಿನ ಮನಶ್ಶಾಸ್ತ್ರಜ್ಞ ಮತ್ತು ಗಣಕ ವಿಜ್ಞಾನಿ. ಅವರು ಕೃತಕ ನರ ಜಾಲಗಳ ಬಗೆ ಅವರ ಕೆಲಸಕ್ಕೆ ಹೆಚ್ಚು ಹೆಸರುವಾಸಿಯಾಗಿದ್ದಾರೆ. ೨೦೧೩ರಿಂದ ಅವರು ತಮ್ಮ ಕೆಲಸದ ಸಮಯವನ್ನು ಗೂಗಲ್ (ಗೂಗಲ್ ಬ್ರೈನ್) ಮತ್ತು ಟೊರೊಂಟೊ ವಿಶ್ವವಿದ್ಯಾಲಯದ ನಡುವೆ ವಿಂಗಡಿಸುತ್ತಿದ್ದಾರೆ. ೨೦೧೭ರಲ್ಲಿ ಅವರು ಟೊರೊಂಟೊದ ವೆಕ್ಟರ್ ಇನ್ಸ್ಟಿಟ್ಯೂಟ್ನ ಸಹ ಸಂಸ್ಥಾಪಕರು ಹಾಗು ಮುಖ್ಯ ವೈಜ್ಞಾನಿಕ ಸಲಹೆಗಾರರಾದರು.

೧೯೮೬ರಲ್ಲಿ ಪ್ರಕಟವಾದ ಡೇವಿಡ್ ರುಮೆಲ್ಹಾರ್ಟ್ ಮತ್ತು ರೊನಾಲ್ಡ್ ಜೆ. ವಿಲಿಯಮ್ಸ್ ಅವರೊಂದಿಗೆ ಹಿಂಟನ್ ಸಹ-ಲೇಖಿಸಿದ ಬಹು ಉಲ್ಲೇಖಿತವಾದ ಸಂಶೋಧನ ಪತ್ರದಲ್ಲಿ  ಅವರು ಬಹು-ಪದರದ ನರ ಜಾಲಗಳಿಗೆ ತರಬೇತಿ ನೀಡಲು ಬ್ಯಾಕ್‌ಪ್ರೊಪಾಗೇಶನ್ ಅಲ್ಗಾರಿದಮ್ ಅನ್ನು ಜನಪ್ರಿಯಗೊಳಿಸಿದರು. ಆದರೇ ಅವರು ಈ ವಿಧಾನವನ್ನು ಮೊದಲು ಪ್ರಸ್ತಾಪಿಸಲಿಲ್ಲ. ಹಿಂಟನ್ ಅವರನ್ನು ಆಳವಾದ ಕಲಿಕೆಯ ಸಮುದಾಯದ ಪ್ರಮುಖ ವ್ಯಕ್ತಿ ಎಂದು ಗುರಿತಿಸುತ್ತಾರೆ ಮತ್ತು ಕೆಲವರು ಅವರನ್ನು "ಗಾಡ್ ಫಾದರ್ ಆಫ್ ಡೀಪ್ ಲರ್ನಿಂಗ್" ಎಂದು ಕರೆಯುತ್ತಾರೆ. ಅವರ ವಿದ್ಯಾರ್ಥಿ ಅಲೆಕ್ಸ್ ಕ್ರಿಝೆವ್ಸ್ಕಿ ವಿನ್ಯಾಸಗೊಳಿಸಿದ ಅಲೆಕ್ಸ್ನೆಟ್‌ ಎಂಬ ಹೆಸರಿನ ಚಿತ್ರ-ಗುರುತಿಸುವಿಕೆಯ ಮಾದರಿ ೨೦೧೨ರಿನ ಇಮೇಜ್ ನೆಟ್ ಚಾಲೆಂಜ್ ನಲ್ಲಿ  ಮೈಲಿಗಲ್ಲು ಆಯಿತು. ಈ ಮಾದರಿ ಕಂಪ್ಯೂಟರ್ ದೃಷ್ಟಿ ಕ್ಷೇತ್ರದಲ್ಲಿ ಕ್ರಾಂತಿಯುಂಟುಮಾಡಿತು. ಆಳವಾದ ಕಲಿಕೆಯ ಕೆಲಸಕ್ಕಾಗಿ ಹಿಂಟನ್ ಅವರಿಗೆ ೨೦೧೮ರ ಟ್ಯೂರಿಂಗ್ ಪ್ರಶಸ್ತಿಯನ್ನು ಯೋಶುವಾ ಬೆಂಜಿಯೊ ಮತ್ತು ಯಾನ್ ಲೆಕುನ್ ಅವರೊಂದಿಗೆ ನೀಡಲಾಯಿತು.

## ಶಿಕ್ಷಣ 
ಹಿಂಟನ್ ಕೇಂಬ್ರಿಡ್ಜ್‌‌‌‌‌‌‌‌‌‌‌ ವಿಶ್ವವಿದ್ಯಾನಿಲಯದಲ್ಲಿ ಶಿಕ್ಷಣ ಪಡೆದರು.

## ವೃತ್ತಿ ಮತ್ತು ಸಂಶೋಧನೆ 
ಪಿಎಚ್‌ಡಿ ನಂತರ ಅವರು ಸಸೆಕ್ಸ್ ವಿಶ್ವವಿದ್ಯಾಲಯದಲ್ಲಿ ಕೆಲಸ ಮಾಡಿದರು. ಮುಂದಿನ ಕೆಲಸಕ್ಕೆ ಅನುಕೂಲವಾಗದಿದ್ದರಿಂದ ಅಮೇರಿಕಾಗೆ ತೆರಳಿ ಅಲ್ಲಿನ ಸ್ಯಾನ್‌ ಡಿಯಾಗೋ ನಲ್ಲಿ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯ ಮತ್ತು ಕಾರ್ನೆಗೀ ಮೆಲಾನ್ ವಿಶ್ವವಿದ್ಯಾಲಯದಲ್ಲಿ ಕೆಲಸ ಮಾಡಿದರು, ಬ್ರೆನ್ಡನ್ ಫ್ರೇ, ರಾಡ್ಫರ್ಡ್ ಎಮ್. ನೀಲ್
, 
ರುಸ್ಲಾನ್ ಸಾಲಾಖುತ್ದಿನಾವ್, ಇಲ್ಯಾ ಸುಟ್ಸ್ಕೆವರ್, ಯಾನ್ ಲೆಕುನ್, ಮತ್ತು ಝೂಬಿನ್ ಘಾಹ್ರಾಮಾನಿ ಅವರು ಜೆಫ್ರಿ ಹಿಂಟನ್ ಅವರ ಪ್ರಮುಖ ಪಿಎಚ್‌ಡಿ ವಿದ್ಯಾರ್ಥಿಯರು ಅಥವಾ ಅವರೊಂದಿಗೆ ಕೆಲಸ ಮಾಡಿದ ಪ್ರಮುಖ ಪೋಸ್ಟ್ಡಾಕ್ಟೋರಲ್ ಸಂಶೋಧಕರು.

### ಪ್ರಶಸ್ತಿಗಳು ಹಾಗು ಸಮ್ಮಾನಗಳು 
* ಫೆಲೋ ಆಫ್ ರಾಯಲ್ ಸೊಸೈಟಿ (೧೯೯೮)
* ರೂಮೆಲ್ಹಾರ್ಟ್ ಪ್ರಶಸ್ತಿ (೨೦೦೧)
* ಗೌರವಾನ್ವಿತ ಡಾಕ್ಟರೇಟ್, ಎಡಿನ್ಬರ ವಿಶ್ವವಿದ್ಯಾಲಯ
* ಐ.ಜೇ.ಸಿ.ಏ.ಐ. ಅವಾರ್ಡ್ ಫಾರ್ ರಿಸರ್ಚ್ ಎಕ್ಸಲೇನ್ಸ್ (೨೦೦೫)
* ಹರ್ಝಬರ್ಗ್ ಕೆನಡ ಗೋಲ್ಡ್ ಮೆಡಲ್ ಫಾರ್ ಸಯನ್ಸ್ ಆ್ಯಂಡ್ ಇಂಜಿನೀರಿಂಗ್ (೨೦೧೧)
* ಗೌರವಾನ್ವಿತ ಡಾಕ್ಟರೇಟ್, ಯುನಿವರ್ಸಿಟೆ ಡೆ ಶರ್ಬ್ರೂಕ್ (೨೦೧೩)
* ನ್ಯಾಶನಲ್ ಆಕಾಡೆಮಿ ಆಫ್ ಇಂಜಿನೀರಿಂಗ್ನ ವಿದೇಶಿ ಸದಸ್ಯರು (೨೦೧೬)
* ಟ್ಯೂರಿಂಗ್ ಪ್ರಶಸ್ತಿ (೨೦೧೮)

## ಹೆಚ್ಚಿನ ಮಾಹಿತಿಗಾಗಿ
ಖುಷಿ ರವಿ (ನಟಿ)

**ಖುಷಿ ರವಿ**(**English**:Khushi Ravi), ಕನ್ನಡ ಚಲನಚಿತ್ರಗಳಲ್ಲಿ ನಟಿಸುತ್ತಿರುವ ನಟಿ. ಖುಷಿ ನಟಿಸಿದ *"ದಿಯಾ"*(2020) ಚಿತ್ರವು ಅವರಿಗೆ ಜನಪ್ರಿಯತೆ ತಂದುಕೊಟ್ಟಿತು.

## ವೈಯಕ್ತಿಕ ಜೀವನ
ಬೆಂಗಳೂರಿನಲ್ಲಿ, ಮದ್ದೂರು ಮೂಲದ ರವಿ ಮತ್ತು ಶೋಭಾ ದಂಪತಿಗಳಿಗೆ ಜನಿಸಿದ ಖುಷಿ, ಬಯೋಟೆಕ್ನಾಲಜಿ ಪದವೀಧರೆ. ರಾಕೇಶ್ ಎಂಬುವರನ್ನು ಮದುವೆಯಾದ ಇವರು, ಹೆಣ್ಣು ಮಗುವೊಂದರ ತಾಯಿ.

## ನಟಿಯಾಗಿ
ರಂಗಭೂಮಿಯಲ್ಲಿ ತೊಡಗಿಕೊಂಡ ಖುಷಿ, ಮಂಡ್ಯ ರಮೇಶ್ ನಡೆಸುವ *ನಟನ* ರಂಗಸಂಸ್ಥೆಯ ಜೊತೆಗೆ ಗುರುತಿಸಿಕೊಂಡವರು. ರಂಗಭೂಮಿಯಿಂದ ಸಿನಿಮಾ ಜಗತ್ತಿಗೆ ಬಂದ ಖುಷಿ ಅವರ ಮೊದಲ ಚಿತ್ರ 2016ರ, ಜ್ಯೋತಿರಾವ್ ಮೋಹಿತ್ ನಿರ್ದೇಶಿಸಿದ *"ದಿ ಗ್ರೇಟ್ ಸ್ಟೋರಿ ಆಫ್ ಸೋಡಾಬುಡ್ಡಿ"*. 

ಖುಷಿ ಅವರ ಎರಡನೇ ಚಿತ್ರ 2020ರಲ್ಲಿ ತೆರೆಕಂಡ, ಕೆ. ಎ. ಅಶೋಕ ನಿರ್ದೇಶಿಸಿದ,  **"ದಿಯಾ"**. ಚಿತ್ರದ ಶೀರ್ಷಿಕೆಯ ಪಾತ್ರ ಮಾಡಿದ ಖುಷಿ, ಪ್ರೇಕ್ಷಕವರ್ಗದಿಂದ 'ದಿಯಾ' ಎಂದೇ ಗುರುತಿಸಿಕೊಂಡರು. ಈ ಚಿತ್ರದ ಮೂಲಕ ಜನಮನ್ನಣೆಗೆ ಪಾತ್ರರಾದರು. 2020ನೇ ವರ್ಷದಲ್ಲಿ, ಅಂತರ್ಜಾಲದಲ್ಲಿ ಬಳಕೆದಾರರು ಅತಿಹೆಚ್ಚು ಹುಡುಕಾಡಿದ ಕಲಾವಿದರಲ್ಲಿ ಒಬ್ಬರಾಗಿ ಟ್ರೆಂಡಿಂಗ್ ನಲ್ಲಿದ್ದರು.

## ಚಿತ್ರಗಳು
ವರ್ಗ:೧೯೯೩
ವರ್ಗ:ಕನ್ನಡ ಚಲನಚಿತ್ರ ನಟಿಯರು

## ಉಲ್ಲೇಖಗಳು
ನೀರ್ಮಹಲ್

thumb|ರುದ್ರಸಾಗರ ಸರೋವರದ ಮಧ್ಯದಲ್ಲಿ ಸ್ಥಿತವಾಗಿರುವ ನೀರ್‌ಮಹಲ್‍ನ ಮುಂಭಾಗದ ನೋಟ

**ನೀರ್‌ಮಹಲ್** (ಟ್ವಿಜಿಲಿಕ್ಮಾ ನುಯುಂಗ್) (ಅಂದರೆ "ನೀರಿನ ಅರಮನೆ") ತ್ರಿಪುರಾ ರಾಜ್ಯದ ಮಹಾರಾಜ *ಬೀರ್ ಬಿಕ್ರಮ್ ಕಿಶೋರ್ ಮಾಣಿಕ್ಯ ದೇಬ್‍ಬರ್ಮ* ಕಟ್ಟಿದ ಪೂರ್ವದ ಒಂದು ಅರಸರ ಅರಮನೆಯಾಗಿದೆ. ಇದು ಟ್ವಿಜಿಲಿಕ್ಮಾ (ಈಗ ರುದ್ರಸಾಗರ್ ಎಂದು ಕರೆಯಲ್ಪಡುತ್ತದೆ) ಸರೋವರದ ಮಧ್ಯದಲ್ಲಿದೆ. ಇದರ ನಿರ್ಮಾಣ 1930ರಲ್ಲಿ ಶುರುವಾಗಿ 1938ರಲ್ಲಿ ಮುಗಿಯಿತು. ಇದು ತ್ರಿಪುರದ ರಾಜಧಾನಿ ಅಗರ್ತಲದಿಂದ ೫೩ ಕಿಲೋಮೀಟರ್ ದೂರದ ಮೇಲಾಘರ್‌ನಲ್ಲಿ ಸ್ಥಿತವಾಗಿದೆ. ಈ ಅರಮನೆಯು ಹಿಂದೂ ವಾಸ್ತುಕಲಾ ಶೈಲಿಯನ್ನು ಅಳವಡಿಸಿಕೊಂಡಿದೆ.

ನೀರ್‌ಮಹಲ್‌ನ್ನು ಬೇಸಿಗೆಯ ನಿವಾಸವಾಗಿ ನಿರ್ಮಿಸಲಾಯಿತು. ಭವ್ಯವಾದ ರುದ್ರಸಾಗರ ಸರೋವರದ ಮಧ್ಯದಲ್ಲಿ ಒಂದು ಅರಮನೆಯನ್ನು ಕಟ್ಟಿಸುವ ವಿಚಾರ ಮಹಾರಾಜ ಬೀರ್ ಬಿಕ್ರಮ್ ಕಿಶೋರ್ ಮಾಣಿಕ್ಯ ದೇಬ್‍ಬರ್ಮದರಾಗಿತ್ತು.

ಅರಮನೆಯನ್ನು ಎರಡು ಭಾಗಗಳಾಗಿ ವಿಭಜಿಸಲಾಗುತ್ತದೆ. ಅರಮನೆಯ ಪಶ್ಚಿಮ ಪಾರ್ಶ್ವವನ್ನು ಅಂದರ್ ಮಹಲ್ ಎಂದು ಕರೆಯಲಾಗುತ್ತದೆ. ಇದನ್ನು ಅರಸರ ಕುಟುಂಬಕ್ಕಾಗಿ ನಿರ್ಮಿಸಲಾಗಿತ್ತು. ಪೂರ್ವ ಪಾರ್ಶ್ವವು ಬಯಲು ರಂಗಮಂದಿರವಾಗಿದ್ದು ಇಲ್ಲಿ ಮಹಾರಾಜರು ಮತ್ತು ಅವರ ರಾಜವಂಶದ ಕುಟುಂಬಗಳ ಮನೋರಂಜನೆಗಾಗಿ ನಾಟಕ, ರಂಗಭೂಮಿ, ನೃತ್ಯ ಮತ್ತು ಇತರ ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ಆಯೋಜಿಸಲಾಗುತ್ತಿತ್ತು. ಅರಮನೆಯು ಒಟ್ಟು ೨೪ ಕೋಣೆಗಳನ್ನು ಹೊಂದಿದೆ.

## ಉಲ್ಲೇಖಗಳು 
ವರ್ಗ:ತ್ರಿಪುರ
ಶುಕ್ತೊ

thumb|250x250px|ಆಹಾರ ಮಳಿಗೆಯಲ್ಲಿ ಶುಕ್ತೊ
thumb
**ಶುಕ್ತೊ** (ಬಂಗಾಳಿ: শুক্তো) ಬಂಗಾಳಿ ಪಾಕಶೈಲಿಯಲ್ಲಿ ಒಂದು ಜನಪ್ರಿಯ ತರಕಾರಿ ಖಾದ್ಯವಾಗಿದೆ. ಭಾರತದ ಪಶ್ಚಿಮ ಬಂಗಾಳ ರಾಜ್ಯ ಮತ್ತು ನೆರೆ ದೇಶ ಬಾಂಗ್ಲಾದೇಶದಲ್ಲಿ ಇದನ್ನು ಸಾಮಾನ್ಯವಾಗಿ ಅನ್ನದೊಂದಿಗೆ ಬಡಿಸಲಾಗುತ್ತದೆ. ಇದು ಸ್ವಲ್ಪ ಕಹಿ ರುಚಿಯನ್ನು ಹೊಂದಿದ್ದು ಇದನ್ನು ಅನ್ನಪ್ರಾಶನ ಅಥವಾ ಮದುವೆಗಳಂತಹ ವಿಶೇಷವಾಗಿ ಬಂಗಾಳಿ ಸಾಮಾಜಿಕ ಸಮಾರಂಭಗಳ ಔತಣಗಳಲ್ಲಿ ಸಾಂಪ್ರದಾಯಿಕ ಬಂಗಾಳಿ ಥಾಲಿಯ ಭಾಗವಾಗಿ ಬಡಿಸಲಾಗುತ್ತದೆ.

**ಶುಕ್ತೊ** ಅಸಂಖ್ಯಾತ ಭಿನ್ನ ರೂಪಗಳನ್ನು ಹೊಂದಿದೆ ಮತ್ತು ಇದನ್ನು ವಿಭಿನ್ನ ಬಗೆಗಳಲ್ಲಿ ತಯಾರಿಸಬಹುದು.

ದೂಧ್ ಶುಕ್ತೊ ಒಂದು ಜನಪ್ರಿಯ ಬಗೆಯಾಗಿದ್ದು ಖಾದ್ಯದ ಕಹಿ ರುಚಿಯನ್ನು ತಗ್ಗಿಸಲು ಇದನ್ನು ಹಾಲಿನಿಂದ ತಯಾರಿಸಲಾಗುತ್ತದೆ.

ಕೆಲವು ಬಗೆಗಳನ್ನು ವಿಭಿನ್ನ ಗಾತ್ರಗಳ ಮೀನುಗಳಿಂದ ತಯಾರಿಸಲಾಗುತ್ತದೆ. ಅಂತಹ ಬಗೆಗಳು ಸಾಮಾನ್ಯವಾಗಿ ಸಸ್ಯಾಹಾರಿ ಬಗೆಗಳಲ್ಲಿ ಇಲ್ಲದಿರುವ ಅರಿಸಿನವನ್ನು ಬಳಸುತ್ತವೆ. ಕೆಲವು ಬಗೆಗಳು ಕಹಿ ತರಕಾರಿಗಳನ್ನು ಕೂಡ ಬಿಟ್ಟುಬಿಡುತ್ತವೆ. ಬದಲಾಗಿ ಕಹಿ ರುಚಿಯನ್ನು ಉಳಿಸಿಡಲು ಇವನ್ನು ಸಾಮಾನ್ಯವಾಗಿ ಮೆಂತೆ ಬೀಜಗಳಿಂದ ತಯಾರಿಸಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಮರ್ಲಿನ್ ಮನ್ರೋ

**ಮರ್ಲಿನ್ ಮನ್ರೋ**(ಜೂನ್ 1, 1926 - ಆಗಸ್ಟ್ 4, 1962), ಅಮೆರಿಕದ ಅತ್ಯಂತ ಜನಪ್ರಿಯ ನಟಿ, ಗಾಯಕಿ. ಚಲನಚಿತ್ರ ಮತ್ತು ಮಾಧ್ಯಮಗಳಲ್ಲಿ ನಗ್ನತೆ ಮತ್ತು ಮೈಮಾಟ ಪ್ರದರ್ಶನ ವಿಚಾರಗಳ ಬಗೆಗಿದ್ದ ಬಹುಪಾಲು ನಂಬಿಕೆಗಳನ್ನು ಬದಲು ಮಾಡಿದ ರೂಪದರ್ಶಿ ಮನ್ರೋ. ಸತ್ತು ದಶಕಗಳೇ ಕಳೆದರೂ ಜನಪ್ರಿಯತೆ ಸ್ವಲ್ಪವೂ ಮಾಸಿಲ್ಲ ಎಂಬುದಕ್ಕೆ ಇಂದಿಗೂ ಮರ್ಲಿನ್ ಬಳಸಿದ ವಸ್ತುಗಳನ್ನು ಲಕ್ಷಗಟ್ಟಲೆ ಹಣ ನೀಡಿ ಮುಗಿಬಿದ್ದು ಕೊಳ್ಳುವ ಸುದ್ದಿಗಳೇ ಸಾಕ್ಷಿ.

## ಹುಟ್ಟು-ಬಾಲ್ಯ
1 ಜೂನ್, 1926ರಂದು ಲಾಸ್ ಏಂಜಲಿಸಿನ ಆಸ್ಪತ್ರೆಯೊಂದರಲ್ಲಿ ನೋರ್ಮಾ ಜೀನ್ ಮಾರ್ಟನ್ಸನ್ ಆಗಿ ಜನಿಸಿದ ಮನ್ರೋ ಅವರ ತಾಯಿ 'ಗ್ಲಾಡೀಸ್ ಪರ್ಲ್ ಬೇಕರ್'. ತಂದೆ 'ಮಾರ್ಟಿನ್ ಎಡ್ವ್ವರ್ಡ್ ಮಾರ್ಟನ್ಸನ್', ವಿಚ್ಛೇದನ ಕೊಟ್ಟು ದೂರ ಸರಿದಿದ್ದರು. ಮಾನಸಿಕ ಸ್ತಿಮಿತತೆ ಕಳೆದುಕೊಂಡು ತಾಯಿ ಆಸ್ಪತ್ರೆ ಸೇರಿದ ಮೇಲೆ ಬಾಲಕಿ ಮನ್ರೋ ಅವರಿವರ ಆಶ್ರಯದಲ್ಲಿ ಬೆಳೆದರು.
ಮನ್ರೋ ತಾಯಿಯ ಹತ್ತಿರದ ಗೆಳತಿ 'ಗ್ರೇಸ್ ಗೋಡ್ಡರ್ಡ್' ಕಾಳಜಿಯಿಂದ ಬೆಳೆಸಿದರು. ಸ್ವಂತ ಕುಟುಂಬದ ಒಡನಾಟವಿಲ್ಲದೆ ಅನಾಥೆಯಂತೆ ಬೆಳೆದ ಮನ್ರೋ, ಒಂಟಿತನದ ಜೊತೆಗೆ ಚಿಕ್ಕ ವಯಸ್ಸಿನಲ್ಲೇ ದೈಹಿಕ ಕಿರುಕುಳಗಳನ್ನು ಅನುಭವಿಸಬೇಕಾಯಿತು.

## ವೈವಾಹಿಕ ಜೀವನ
ತಮ್ಮ 16ನೇ ವಯಸ್ಸಿನಲ್ಲಿ ನೆರೆಮನೆಯ 21 ವರ್ಷದ ಹುಡುಗ, ಕಾರ್ಖಾನೆಯೊಂದರಲ್ಲಿ ಕೆಲಸ ಮಾಡುತ್ತಿದ್ದ **ಜೇಮ್ಸ್ ಡಾಪರ್ಟಿ**ಯನ್ನು ಮದುವೆಯಾದ ಮನ್ರೋ ಶಾಲೆ ಬಿಟ್ಟು ಗೃಹಿಣಿಯಾದರು. ಆದರೆ, ನಟಿಯಾಗಲು ಹೊರಟ ತನ್ನ ಹೆಂಡತಿಯ ಇಚ್ಛೆಯನ್ನು ಒಪ್ಪದ ಜೇಮ್ಸ್ ನಿಂದ 1946ರಲ್ಲಿ ಮನ್ರೋ ವಿಚ್ಛೇದನ ಪಡೆದರು.

ನಟಿಯಾಗಿ ಪ್ರಸಿದ್ಧಿಗೆ ಬಂದ ಮನ್ರೋ ಬೇಸ್ ಬಾಲ್ ಆಟಗಾರ **ಜೋ ಡಿಮ್ಯಾಗಿಯೋ** ಅವರನ್ನು 1954ರಲ್ಲಿ ಮದುವೆಯಾದರು. ಆದರೆ ಚಿತ್ರವೊಂದರ ಚಿತ್ರೀಕರಣದ ವೇಳೆಯಲ್ಲಿ ಮನ್ರೋ ಧರಿಸಿದ್ದ ವಸ್ತ್ರ ಗಾಳಿಗೆ ಮೇಲೆ ಹಾರಿ, ಅದನ್ನು ತಡೆಯಲೆತ್ನಿಸುವ ಮನ್ರೋ ಚಿತ್ರಗಳು ಎಲ್ಲಡೆ ಹರಿದಾಡಿ ದೊಡ್ಡ ವಿಷಯವಾಯಿತು. ಇಂದರಿಂದ ಕುಪಿತಗೊಂಡ ಜೋ 1955ರಲ್ಲಿ ತಮ್ಮ ಸಂಬಂಧ ಮುರಿದರು.

ಮನ್ರೋ ಅವರ ಮೂರನೇ ಮದುವೆ ಅಮೆರಿಕದ ಖ್ಯಾತ ನಾಟಕಕಾರ **ಆರ್ಥರ್ ಮಿಲ್ಲರ್** ಅವರೊಂದಿಗೆ 1956ರಲ್ಲಿ ಆಯಿತು. ಅಲ್ಲಿಂದ ಮನ್ರೋ ಜುಡಾಯಿಸಂ ಪಂಥಕ್ಕೆ ಬದ್ಧರಾದರು. ನಿದ್ರಾಹೀನತೆಯಿಂದ ಬಳಲುತ್ತಿದ್ದ ಮನ್ರೋ ಸಾಕಷ್ಟು ಮಾದಕ ವಸ್ತುಗಳಿಗೆ ಒಗ್ಗಿಕೊಂಡಿದ್ದರು. ಕೊನೆಗೆ 1961ರಲ್ಲಿ ಅರ್ಥರ್ ಅವರಿಂದಲೂ ದೂರವಾದ ಮನ್ರೋ ಒಂಟಿಯಾದರು.
## ಉಲ್ಲೇಖಗಳು
ವರ್ಗ:ಚಲನಚಿತ್ರ ನಟಿಯರು
ಪ್ರೀತಿ ಶುಭಚಂದ್ರ

**ಡಾ. ಪ್ರೀತಿ ಶುಭಚಂದ್ರ** ( - 1 ಸೆಪ್ಟೆಂಬರ್, 1957), ವಿಮರ್ಶಕಿಯಾಗಿ, ಲೇಖಕಿಯಾಗಿ, ಮಹಿಳಾವಾದಿಯಾಗಿ ಹೆಸರು ಮಾಡಿದವರು. ವರ್ತಮಾನದ ಮಹಿಳಾ ಸಂವೇದನೆ ಅವರ ಬರಹಗಳ ಮೂಲಸೆಲೆ. ವಚನ ಸಾಹಿತ್ಯ ಮತ್ತು ಜೈನ ಸಾಹಿತ್ಯ ಅವರ ಆಸಕ್ತಿ. *ಕಾವ್ಯಾನಂದ ಪುರಸ್ಕಾರ, ಜೈನ ಮಹಾಸಮ್ಮೇಳನದ ಉನ್ನತಿ ಪ್ರಶಸ್ತಿ*ಗಳಿಗೆ ಭಾಜನರಾಗಿರುವ ಪ್ರೀತಿ, ಮೈಸೂರು ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದ್ದಾರೆ. ಮೈಸೂರು ವಿಶ್ವವಿದ್ಯಾಲಯದ, ಕುವೆಂಪು ಕನ್ನಡ ಅಧ್ಯಯನ ಸಂಸ್ಥೆಯ 50 ವರ್ಷಗಳ ಇತಿಹಾಸದಲ್ಲಿ ಮೊಟ್ಟ ಮೊದಲ ಮಹಿಳಾ ನಿರ್ದೇಶಕಿಯಾಗಿ ಸೇವೆ ಸಲ್ಲಿಸಿದವರು ಪ್ರೀತಿ.

## ಸಾಹಿತ್ಯ ವಲಯದಲ್ಲಿ 
ಪ್ರಾಧ್ಯಾಪಕರಾಗಿ 'ಪ್ರೀತಿ ಶ್ರೀಮಂಧರ್ ಕುಮಾರ್' ಎನಿಸಿದ್ದರೆ, ಸಾಹಿತ್ಯ ಲೋಕದಲ್ಲಿ 'ಪ್ರೀತಿ ಶುಭಚಂದ್ರ' ಎಂದೇ ಪರಿಚಿತರು. ಸೃಜನಶೀಲ ಬರಹಗಳಷ್ಟೇ ಅಲ್ಲದೆ, ಹಲವಾರು ಕೃತಿಗಳನ್ನು ಸಂಪಾದಿಸಿದ್ದಾರೆ. ಸ್ತ್ರೀಸಮಾನತೆ, ಸ್ತ್ರೀಪರ ಜೀವನಪ್ರೀತಿ ಅವರ ಬರಹಗಳ ಪ್ರಮುಖ ಕಾಳಜಿ. ಸ್ತ್ರೀವಾದವನ್ನು ಅವರು ಹೀಗೆ ಅರ್ಥೈಸುತ್ತಾರೆ:

ಸ್ತ್ರೀ ಪುರುಷರ ಸಂಬಂಧವನ್ನು ಸಿದ್ಧಉಪಮೆಗಳಿಂದ ಹೇಳುವ ಯಾವ ಬಗೆಯನ್ನು ಅವರು ಒಪ್ಪುವುದಿಲ್ಲ. 'ವೀಣೆ-ವೈಣಿಕ', 'ನದಿ-ಸಾಗರ' ಇಂತಹ ಹೋಲಿಕೆಗಳು ಮತ್ತೊಂದು ಬಗೆಯಲ್ಲಿ ಅಸಮಾನತೆಯನ್ನೇ ಮುಂದಿಡುತ್ತವೆ ಎಂಬುದು ಅವರ ನಿಲುವು. ಮಹಿಳಾವಾದವು ಪಠ್ಯಕ್ರಮದ ಭಾಗವಾಗಬೇಕು ಎಂಬುದು ಅವರ 
ಆಶಯ.
## ಕೃತಿಗಳು
* ಇಪ್ಪತ್ತನೇ ಶತಮಾನದ ವಚನ ಸಾಹಿತ್ಯ: ಒಂದು ಅಧ್ಯಯನ. - ಪಿ ಎಚ್. ಡಿ. ಸಂಶೋಧನಾ ಪ್ರಬಂಧ.
* ಸೃಜನೆಯ ಮೂಡು.(ಮಹಿಳಾ ಕೇಂದ್ರಿತ ಲೇಖನಗಳ ಸಂಕಲನ)
* ಮಹಿಳಾ ಅಧ್ಯಯನದ ತಾತ್ವಿಕ ನೆಲೆಗಳು ಮತ್ತು ಮಹಿಳಾ ಚಳುವಳಿಗಳು.
* ಕನ್ನಡಿ-ಕೈದೀವಿಗೆ.(ಪುಸ್ತಕಗಳ ವಿಮರ್ಶಾ ಸಂಕಲನ).
* ಸಾಕಾರದತ್ತ ಸಮಾನತೆಯ ಕನಸು. (ಮಹಿಳಾ ಪ್ರತಿರೋಧದ ನೆಲೆಗಳು ಸಂಪಾದಿತ ಕೃತಿ)
* ಶಾಂತಿನಾಥ ದೇಸಾಯಿ (ಜೀವನ ಮತ್ತು ಸಾಧನೆ).  
* ಶ್ರೀಕುಂದ ಕುಂದಾಚಾರ್ಯರು.

## ಪುರಸ್ಕಾರಗಳು 
* ಸಿದ್ದಯ್ಯ ಪುರಾಣಿಕ ಸ್ಮಾರಕ ಕಾವ್ಯಾನಂದ ಪ್ರಶಸ್ತಿ
* ಪ್ರೊ. ಸ. ಸ. ಮಾಳವಾಡ ಪ್ರಶಸ್ತಿ

## ಉಲ್ಲೇಖಗಳು 
ವರ್ಗ:ಕನ್ನಡ ಲೇಖಕಿಯರು
ವರ್ಗ:ಬದುಕಿರುವ ಜನರು
ಬಿ. ರಮಾದೇವಿ (ನಟಿ)

**ಬಳ್ಳಾರಿ ರಮಾದೇವಿ** (), ಕನ್ನಡದ ಖ್ಯಾತ ಪೋಷಕ ನಟಿ. ಹಾಸ್ಯನಟಿಯಾಗಿ, ಖಳನಟಿಯಾಗಿ ಹಲವು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಸತ್ಯ ಹರಿಶ್ಚಂದ್ರ (೧೯೬೫) ಚಿತ್ರದಲ್ಲಿನ *’ಕಲಹಕಂಠಿ’* ಪಾತ್ರ, ರಮಾದೇವಿ ಅವರಿಗೆ ಜನಪ್ರಿಯತೆ ತಂದುಕೊಟ್ಟಿತು.

## ಚಿತ್ರರಂಗ ಪ್ರವೇಶ 
ರಂಗಭೂಮಿಯ ನಂಟನ್ನು ಹೊಂದಿದ್ದ ರಮಾದೇವಿ ಅವರು ಚಿತ್ರರಂಗವನ್ನು ಪ್ರವೇಶ ಮಾಡಿದ್ದು ಬಿ. ಎಸ್.ರಂಗಾ ನಿರ್ದೇಶಿಸಿದ ಭಕ್ತ ಮಾರ್ಕಂಡೇಯ (1956) ಚಿತ್ರದ ಮೂಲಕ. ಮುಂದೆ ಪೋಷಕ ಪಾತ್ರಗಳಲ್ಲಿ ದೇವಿ ನಟಿಸುತ್ತಾ ಬಂದರು. ರಮಾದೇವಿ ಅವರು ನಟಿಸಿದ ಘಾಟಿ ಹೆಣ್ಣಿನ ಪಾತ್ರಗಳು ಜನಪ್ರಿಯವಾಗಿದ್ದವು.

*ರಾಮಾಚಾರಿ* (1991), *ನನ್ನ ಶತ್ರು* (1992) ಅವರು ನಟಿಸಿದ ಕೊನೆಯ ಚಿತ್ರಗಳು. 
ರಮಾದೇವಿ ಅವರ ಮೊಮ್ಮಗಳು 'ಸಾಧನಾ(ಶಾರಿ)' ಬಹುಭಾಷಾ ನಟಿಯಾಗಿದ್ದು, ಕೇರಳ ರಾಜ್ಯದ ಅತ್ತ್ಯುತ್ತಮ ನಟಿ ಪ್ರಶಸ್ತಿ ಪಡೆದಿದ್ದಾರೆ.

## ನಟಿಸಿದ ಚಿತ್ರಗಳು 
ರಮಾದೇವಿ ಅಭಿನಯಿಸಿದ ಚಿತ್ರಗಳು:
;1990ರ ದಶಕ
*1992	*ನನ್ನ ಶತ್ರು*
*1991	*ರಾಮಾಚಾರಿ*
;1980ರ ದಶಕ
*1985	*ಬ್ರಹ್ಮಗಂಟು*
*1984	*ಬೆಕ್ಕಿನ ಕಣ್ಣು
*1984	*ಗುರುಭಕ್ತಿ*
*1981	*ಅವಳ ಹೆಜ್ಜೆ*
*1981	*ಅವಳಿ ಜವಳಿ*
;1970ರ ದಶಕ
*1979	*ಬಾಳಿನ ಗುರಿ*
*1976	*ಕನಸು ನನಸು*
*1976	*ಮುಗಿಯದ ಕಥೆ*
*1976	*ಪ್ರೇಮದ ಕಾಣಿಕೆ*
*1976	*ವಿಜಯ ವಾಣಿ*
*1975	*ಮಹದೇಶ್ವರ ಪೂಜಾಫಲ
*1974	*ಮಣ್ಣಿನ ಮಗಳು*
*1973	*ದೂರದ ಬೆಟ್ಟ*
*1972	*ಬಾಂಧವ್ಯ*
*1971	*ಅನುಗ್ರಹ*
*1971	*ಭಲೇ ಆದೃಷ್ಟವೋ ಅದೃಷ್ಟ*
*1971	*ಹೂ ಬಿಸಿಲು*
*1971	*ಜಾತಕರತ್ನ ಗುಂಡಾಜೋಯಿಸ* - ಪಾರ್ವತಮ್ಮ
*1971	*ಮುಕ್ತಿ*
*1970	*ಭಲೇ ಕಿಲಾಡಿ*
*1970	*ಲಕ್ಷ್ಮಿ ಸರಸ್ವತಿ* - ಗುಂಡಮ್ಮ
*1970	*ಮೊದಲ ರಾತ್ರಿ*
*1970	*ಮೂರು ಮುಟ್ಟುಗಳು - ಪಾರ್ವತಿ*
*1970	*ಮಿಸ್ಟರ್ ರಾಜಕುಮಾರ್*
*1970	*ನನ್ನ ತಮ್ಮ*
*1970	*ಸೇಡಿಗೆ ಸೇಡು*
;1960ರ ದಶಕ
*1969   *ಭಾಗೀರಥಿ*
*1969	*ಭಲೇ ಬಸವ*
*1969   *ಗಂಡೊಂದು ಹೆಣ್ಣಾರು*
*1969	*ಮಲ್ಲಮ್ಮನ ಪವಾಡ*
*1969	*ನಮ್ಮ ಮಕ್ಕಳು*
*1969	*ಶಿವ ಭಕ್ತ*
*1969	*ಉಯ್ಯಾಲೆ*
*1968   *ಭಾಗ್ಯ ದೇವತೆ*
*1968	*ಗಾಂಧಿ ನಗರ*
*1968	*ಸಿಂಹ ಸ್ವಪ್ನ*
*1967	*ದೇವರ ಗೆದ್ದ ಮಾನವ*
*1967	*ಪ್ರೇಮಕ್ಕೂ ಪರ್ಮಿಟ್ಟೆ*
*1967	*ರಾಜಶೇಖರ* - ಅಲಂಕಾರವಲ್ಲಿ
*1967	*ಶ್ರೀ ಪುರಂದರದಾಸರು* - ಭಾಗೀರಥಿ
*1966	*ಬಾಲ ನಾಗಮ್ಮ*
*1966	*ಶ್ರೀ ಕನ್ನಿಕಾ ಪರಮೇಶ್ವರಿ ಕಥೆ*
*1965	*ಅಮರಜೀವಿ*
*1965	*ಮದುವೆ ಮಾಡಿ ನೋಡು*
*1965	*ಸತ್ಯ ಹರಿಶ್ಚಂದ್ರ* - ಕಲಹಕಂಠಿ
*1964	*ಅಮರಶಿಲ್ಪಿ ಜಕಣಾಚಾರಿ*
*1964	*ಅನ್ನಪೂರ್ಣ*
*1964	*ನವ ಜೀವನ*
*1964	''ಪ್ರತಿಜ್ಞೆ'
*1963	*ಜೀವನ ತರಂಗ*
*1963	*ಕನ್ಯಾರತ್ನ*
*1963	*ಮಲ್ಲಿ ಮದುವೆ*
*1963	*ನಂದಾದೀಪ*
*1963	*ಸಾಕುಮಗಳು*
*1962	*ಗಾಳಿ ಗೋಪುರ*
*1962	*ಸ್ವರ್ಣಗೌರಿ*
*1962	*ತೇಜಸ್ವಿನಿ*
*1961	*ಕಣ್ತೆರೆದು ನೋಡು*
*1961	*ಕಿತ್ತೂರು ಚೆನ್ನಮ್ಮ* - ಮಹಂತವ್ವ
*1961	*ನಾಗಾರ್ಜುನ*
*1961	*ವಿಜಯನಗರದ ವೀರಪುತ್ರ*
*1960	*ರಣಧೀರ ಕಂಠೀರವ*
;1950ರ ದಶಕ
*1959	*ಜಗಜ್ಯೋತಿ ಬಸವೇಶ್ವರ*
*1959	*ಮಹಿಷಾಸುರ ಮರ್ದಿನಿ*
*1959	*ಅಬ್ಬಾ ಆ ಹುಡುಗಿ*
*1958	*ಕೃಷ್ಣ ಗಾರುಡಿ*
*1957	*ಬೆಟ್ಟದ ಕಳ್ಳ*
*1957	*ನಳ ದಮಯಂತಿ*
*1957	*ರಾಯರ ಸೊಸೆ*
*1957	*ಶುಕ್ರದೆಸೆ*
*1956	*ಭಕ್ತ ವಿಜಯ*
*1956	*ಮುತ್ತೈದೆ ಭಾಗ್ಯ*
*1956	*ಭಕ್ತ ಮಾರ್ಕಂಡೇಯ*

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ಶ್ರೀಪ್ರಿಯ

**ಶ್ರೀಪ್ರಿಯ** (5 ಮಾರ್ಚ್ 1956), ದಕ್ಷಿಣ ಭಾರತದ ಪ್ರಸಿದ್ಧ ನಟಿ. ತಮ್ಮ ನಟನಾವೃತ್ತಿಯನ್ನು ತೆಲುಗು ಚಿತ್ರವೊಂದರಿಂದ ಆರಂಭಿಸಿದ ಶ್ರೀಪ್ರಿಯ ತಮಿಳು, ಕನ್ನಡ, ಮಲಯಾಳಂ ಮತ್ತು ಹಿಂದಿ ಭಾಷೆಯ ಸುಮಾರು 300ಕ್ಕೂ ಹೆಚ್ಚಿನ ಚಿತ್ರಗಳಲ್ಲಿ ನಟಿಸಿದ್ದಾರೆ. ನಟಿಯಾಗಿ ಮಾತ್ರವಲ್ಲದೆ, ನಿರ್ದೇಶನದಲ್ಲೂ ಯಶ ಕಂಡಿದ್ದಾರೆ.

## ವೈಯಕ್ತಿಕ ಜೀವನ
ಚೆನ್ನೈನಲ್ಲಿ ಸಂಗೀತ ಪರಂಪರೆಯ ಕುಟುಂಬದಲ್ಲಿ ಹುಟ್ಟಿದ ಶ್ರೀಪ್ರಿಯಾರ ಹುಟ್ಟುಹೆಸರು ಅಲಮೇಲು. ಚಿಕ್ಕ ವಯಸ್ಸಿನಲ್ಲೇ ಶಾಸ್ತ್ರೀಯ ನೃತ್ಯವನ್ನು ಕಲಿತ ಶ್ರೀಪ್ರಿಯ ಕರ್ನಾಟಕ ಸಂಗೀತವನ್ನೂ ಅಭ್ಯಾಸ ಮಾಡಿದರು. ಪ್ರಸಿದ್ಧ ನೃತ್ಯಪಟು, ಪದ್ಮಶ್ರೀ ಪುರಸ್ಕೃತರಾದ 'ದಂಡಾಯುಧಪಾಣಿ ಪಿಳ್ಳೈ' ಇವರ ಕುಟುಂಬದವರೇ ಆಗಿದ್ದರು.

1988ರಲ್ಲಿ ರಾಜಕುಮಾರ್ ಸೇತುಪತಿಯವರನ್ನು ಆಂಧ್ರಪ್ರದೇಶದ ದೇವಸ್ಥಾನವೊಂದರಲ್ಲಿ ಮದುವೆಯಾದ ಶ್ರೀಪ್ರಿಯ ಅವರಿಗೆ ಇಬ್ಬರು ಮಕ್ಕಳಿದ್ದಾರೆ.  
## ವೃತ್ತಿ
;ನಟಿಯಾಗಿ
ನಟಿಯಾಗಿ ಮೊದಲು ಕಾಣಿಸಿಕೊಂಡದ್ದು 1973ರ 'ವೈಶಾಲಿ' ಎಂಬ ತೆಲುಗು ಚಿತ್ರದಲ್ಲಿ. ಆ ಬಳಿಕ 1974ರ ತಮಿಳು ಚಿತ್ರ 'ಮುರುಗನ್ ಕಾಟ್ಟಿಯ ವಳಿ'. ಮುಂದೆ ಶ್ರೀಪ್ರಿಯ ತಮಿಳು ಚಿತ್ರಗಳ ಯಶಸ್ವೀ ನಾಯಕಿಯಾದರು. 1977ರಲ್ಲಿ ಬಿಡುಗಡೆಯಾದ ಕಮಲ್ ಹಾಸನ್ ಜೊತೆಗೆ ನಟಿಸಿದ 'ಅವಳ್ ಅಪ್ಪಡಿದಾನ್' ಚಿತ್ರ ಶ್ರೀಪ್ರಿಯ ಅವರಿಗೆ ಜನಪ್ರಿಯತೆ ತಂದಿತು. 
ಆ ಬಳಿಕ ತೆಲುಗು, ಮಲಯಾಳಂ ಚಿತ್ರಗಳಲ್ಲಿ ನಟಿಸುತ್ತಾ ಬಂದ ಶ್ರೀಪ್ರಿಯ ಅವರ ಮೊದಲ ಕನ್ನಡ ಚಿತ್ರ 'ಮರಿಯಾ ಮೈ ಡಾರ್ಲಿಂಗ್'(1980).

;ನಿರ್ದೇಶಕಿಯಾಗಿ
ಶ್ರೀಪ್ರಿಯ ನಿರ್ದೇಶಿಸಿದ ಮೊದಲ ಚಿತ್ರ 1984ರ ತಮಿಳು ಚಿತ್ರ 'ಶಾಂತಿ ಮುಹೂರ್ತಮ್'. 
ಈವರೆಗೆ ಅವರು ನಿರ್ದೇಶಿಸಿರುವ ಒಟ್ಟು ಚಿತ್ರಗಳ ಸಂಖ್ಯೆ 6. ಅವುಗಳಲ್ಲಿ ಕನ್ನಡದ 'ನಾಗಿಣಿ'(1991) ಮತ್ತು ತೆಲುಗಿನ 'ದೃಶ್ಯಮ್'(2014) ಕೂಡ ಸೇರಿವೆ.

## ಕನ್ನಡದಲ್ಲಿ
ಶ್ರೀಪ್ರಿಯ ನಟಿಸಿದ ಮೊದಲ ಕನ್ನಡ ಚಿತ್ರ 1980ರಲ್ಲಿ ಬಿಡುಗಡೆಯಾದ *"ಮರಿಯಾ ಮೈ ಡಾರ್ಲಿಂಗ್"*. ಕನ್ನಡ ಮತ್ತು ತಮಿಳು ಎರಡೂ ಭಾಷೆಗಳಲ್ಲಿ ತಯಾರಾದ ಈ ಚಿತ್ರದಲ್ಲಿ ಕಮಲ್ ಹಾಸನ್ ನಾಯಕನಟರಾಗಿದ್ದರು. ತನ್ನ ತಾಯಿಯ ಕೊಲೆಗಾರರ ಮೇಲೆ ಸೇಡು ತೀರಿಸಿಕೊಳ್ಳುವ ಮಗಳ ಪಾತ್ರದಲ್ಲಿ ಶ್ರೀಪ್ರಿಯ ನಟಿಸಿದರು. 

"*ಜಿಮ್ಮಿಗಲ್ಲು*"(1982) ಶ್ರೀಪ್ರಿಯ ನಟಿಸಿದ ಎರಡನೇ ಕನ್ನಡ ಚಿತ್ರ. ಈ ಚಿತ್ರದಲ್ಲಿ ನ್ಯಾಯಕ್ಕಾಗಿ ಹೋರಾಡುವ ವಕೀಲೆಯ ಪಾತ್ರ ನಿರ್ವಹಿಸುವ ನಾಯಕಿಯಾಗಿ ವಿಷ್ಣುವರ್ಧನ್ ಜೊತೆ ಶ್ರೀಪ್ರಿಯ ನಟಿಸಿದರು. 

ವಿಷ್ಣುವರ್ಧನ್, ಅಂಬರೀಷ್, ಲೋಕೇಶ್, ಸುರೇಶ್ ಹೆಬ್ಳಿಕರ್, ಅನಂತನಾಗ್ ಮುಂತಾವರೊಂದಿಗೆ ಶ್ರೀಪ್ರಿಯ ಅವರು ನಟಿಸಿದ್ದಾರೆ. ಕನ್ನದಲ್ಲಿ ಅವರು ನಟಿಸಿರುವ ಬಹುಪಾಲು ಹಾಡುಗಳನ್ನು ಖ್ಯಾತ ಗಾಯಕಿ ವಾಣಿ ಜಯರಾಂ ಹಾಡಿದ್ದಾರೆ.

## ಪ್ರಶಸ್ತಿಗಳು
* *ಅವಳ್ ಅಪ್ಪಡಿದಾನ್* ಚಿತ್ರದ ನಟನೆಗೆ ತಮಿಳುನಾಡು ರಾಜ್ಯದ ಅತ್ತ್ಯುತ್ತಮ ನಟಿ ರಾಜ್ಯ ಪ್ರಶಸ್ತಿ
* 1985 - ತಮಿಳುನಾಡು ಸರ್ಕಾರದಿಂದ 'ಕಲೈಮಾಮಣಿ ಪುರಸ್ಕಾರ'

## ಉಲ್ಲೇಖಗಳು
ವರ್ಗ:೧೯೫೬ ಜನನ
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಕನ್ನಡ ಚಲನಚಿತ್ರ ನಿರ್ದೇಶಕರು
ವರ್ಗ:ಭಾರತೀಯ ಚಲನಚಿತ್ರ ನಟಿಯರು

## ಹೊರಗಿನ ಕೊಂಡಿಗಳು
ಬರಂತಿ

**ಬರಂತಿ** ಭಾರತದ ಪಶ್ಚಿಮ ಬಂಗಾಳದ ಪುರೂಲಿಯಾ ಜಿಲ್ಲೆಯಲ್ಲಿನ ರಘುನಾಥ್‍ಪುರ್ ಉಪವಿಭಾಗದ ಸಂತುರಿಯಲ್ಲಿ (ಅಭಿವೃದ್ಧಿ ಕ್ಷೇತ್ರ) ಸ್ಥಿತವಾಗಿರುವ ಒಂದು ಚಿಕ್ಕ ಆದಿವಾಸಿ ಗ್ರಾಮವಾಗಿದೆ. ಇದು ಬರಂತಿ ಸರೋವರದ ಪಕ್ಕದಲ್ಲಿ ಸ್ಥಿತವಾಗಿದೆ. ಇದು ಒಂದು ಬೆಳೆಯುತ್ತಿರುವ, ಆದರೆ ಪ್ರಶಾಂತವಾದ ಪ್ರವಾಸಿ ತಾಣವಾಗಿದೆ.

## ಪ್ರವಾಸೋದ್ಯಮ 
ಬರಂತಿ ಗೊರೊಂಗಿ ಗುಡ್ಡದ ಮಡಿಲಿನಲ್ಲಿ ಸ್ಥಿತವಾಗಿರುವ ಬೆಳೆಯುತ್ತಿರುವ ಪ್ರವಾಸಿ ಕೇಂದ್ರವಾಗಿದೆ. ಈ ಹಳ್ಳಿಯನ್ನು ಒಂದು ಪಾರ್ಶ್ವದಲ್ಲಿ ಪಂಚ್‍ಕೋಟ್ ಗುಡ್ಡ ಸುತ್ತುವರಿದಿದೆ ಮತ್ತು ಇನ್ನೊಂದು ಪಾರ್ಶ್ವದಲ್ಲಿ ಬಿಹಾರಿನಾಥ್ ಗುಡ್ಡವು ಸುತ್ತುವರಿದಿದೆ. ರಾಮ್‍ಚಂದ್ರಾಪುರ್ ಮಧ್ಯಮ ನೀರಾವರಿ ಯೋಜನೆಯಡಿ ಒಂದು ಜಲಾಶಯವಿದೆ. ಇದರ ನೈಸರ್ಗಿಕ ಪರಿಸರದ ಕಾರಣ ಈ ಪ್ರದೇಶವು ಗುಡ್ಡ ಮತ್ತು ಅರಣ್ಯ ಚಾರಣಕ್ಕೆ ಜನಪ್ರಿಯವಾಗಿದೆ. ಬರಂತಿಯಿಂದ ಗಢ್ ಪಂಚ್‍ಕೋಟ್ ೧೨ ಕಿ.ಮಿ. ದೂರದಲ್ಲಿದೆ ಮತ್ತು ಜೊಯ್‍ಚಂದಿ ಪಹಾರ್ ೨೧ ಕಿ.ಮಿ. ದೂರದಲ್ಲಿದೆ. ಬಂಗಾಳದ ಅರಕು ಕಣಿವೆಯಾದ ಬಿಹಾರಿನಾಥ್ ಬರಂತಿಯಿಂದ ೧೮ ಕಿ.ಮಿ. ದೂರದಲ್ಲಿದೆ.

## ಛಾಯಾಂಕಣ 

ಚಿತ್ರ:বড়ন্তি ড্যাম.jpg|ಬರಂತಿಯಲ್ಲಿ ಪ್ರತಿಬಿಂಬ
ಚಿತ್ರ:Barhanti,Purulia,West Bengal,India - panoramio.jpg|ವಿಹಂಗಮ ನೋಟ
ಚಿತ್ರ:বড়ন্তি পাহাড়ে পলাশবন.jpg|ಅರಳುತ್ತಿರುವ ಪಲಾಶದ ಹೂವುಗಳು
ಚಿತ್ರ:Baranti village in Purilia 16.jpg|ಬರಂತಿ ಗ್ರಾಮದ ರಸ್ತೆ
ಚಿತ್ರ:Sunset at Baranti Lake.jpg|ಬರಂತಿ ಸರೋವರದಲ್ಲಿ ಸೂರ್ಯಾಸ್ತ
ಚಿತ್ರ:বিকেলে বড়ন্তি.jpg|ದಿನವು ಮುಗಿಯುತ್ತಿದೆ

## ಉಲ್ಲೇಖಗಳು 
ವರ್ಗ:ಪಶ್ಚಿಮ ಬಂಗಾಳ
ವರ್ಗ:ಪ್ರವಾಸಿ ಆಕರ್ಷಣೆಗಳು
ಕೆ. ವಿಜಯ (ನಟಿ)

**ಕೆ. ವಿಜಯ** (English:K. Vijaya), 1980ರ ದಶಕದಲ್ಲಿ ಕನ್ನಡ ಚಿತ್ರರಂಗದಲ್ಲಿ ವೈವಿಧ್ಯಮಯ ಪಾತ್ರಗಳಿಂದ ಜನಪ್ರಿಯರಾದ ನಟಿ. ಕನ್ನಡದಲ್ಲಿ ಪ್ರಧಾನವಾಗಿ ನಟಿಸುವುದರ ಜೊತೆಗೆ ತೆಲುಗಿನ ಕೆಲವು ಚಿತ್ರಗಳಲ್ಲೂ ವಿಜಯ ನಟಿಸಿದ್ದಾರೆ. ರೂಪ ಮತ್ತು ಪ್ರತಿಭೆಗಳ ಸಂಗಮದಂತಿದ್ದ ವಿಜಯ ಅವರು ನಾಯಕಿಯಾಗಿ, ಪ್ರತಿನಾಯಕಿಯಾಗಿ, ಪೋಷಕ ನಟಿಯಾಗಿ ಚಿತ್ರರಸಿಕರನ್ನು ರಂಜಿಸಿದವರು. ನಾ ನಿನ್ನ ಬಿಡಲಾರೆ ಚಿತ್ರದ, ದೆವ್ವವಾಗಿ ಕಾಡುವ *’ಕಾಮಿನಿ*’ ಪಾತ್ರ ಅವರಿಗೆ ಅಪಾರ ಜನಪ್ರಿಯತೆ ತಂದಿತು.

## ಚಿತ್ರರಂಗದಲ್ಲಿ 
ವಿಜಯ ನಟಿಸಿದ ಮೊದಲ ಚಿತ್ರ 1978ರಲ್ಲಿ ಬಂದ *ಕೆ. ಜಾನಕಿರಾಮ್* ನಿರ್ದೇಶಿಸಿದ *"ಬಲು ಅಪರೂಪ ನಮ್ ಜೋಡಿ"*.  ಇದರ ನಂತರ ಅವರಿಗೆ ಮೊದಲ ದೊಡ್ಡ ಗೆಲುವೆಂದರೆ ನಾ ನಿನ್ನ ಬಿಡಲಾರೆ. ಇಡೀ ಚಿತ್ರದ ಉದ್ದಕ್ಕೂ ನಾಯಕನನ್ನು ಕಾಡುವ ಕಾಮಿನಿ ಪಾತ್ರದಲ್ಲಿ ವಿಜಯ ಅವರು ಮಾಸದ ಅಭಿನಯ ನೀಡಿದರು. ಚಿತ್ರದಲ್ಲಿ ವಿಜಯ ಅವರಿಗಾಗಿ ಪಿ. ಸುಶೀಲ ಹಾಡಿದ ನಾ ನಿನ್ನ ಬಿಡಲಾರೆ ಬಾ ಚಿನ್ನ"* ದೊಡ್ಡ ಹಿಟ್ ಆಗಿತ್ತು.

ನಟಿ ಉದಯಚಂದ್ರಿಕಾ ನಿರ್ಮಿಸಿದ ಅಸಾಧ್ಯ ಅಳಿಯ(1979) ಚಿತ್ರದಲ್ಲಿ ವಿಷ್ಣುವರ್ಧನ್, ಪದ್ಮಪ್ರಿಯ ಅವರೊಂದಿಗೆ ನಟಿಸಿದ ವಿಜಯ ಮುಂದೆ ಎಲ್ಲಾ ರೀತಿಯ ಪಾತ್ರಗಳನ್ನು ನಿಭಾಯಿಸಬಲ್ಲರೆಂದು ನಿರೂಪಿಸಿದರು. ಕವಿರತ್ನ ಕಾಳಿದಾಸ ಚಿತ್ರದಲ್ಲಿ ವಿಜಯ ಮಾಡಿದ *’ರತ್ನಕಲೆ’* ಪಾತ್ರವೂ ಅವರಿಗೆ ಹೆಸರು ತಂದಿತು.

ತಮಿಳಿನ "*ನಾ ಅಡಿಮಣಿ ಇಲ್ಲೈ*" ಚಿತ್ರದಲ್ಲಿ ಶ್ರೀದೇವಿ ತಾಯಿ ಪಾತ್ರ ಮಾಡಿದ ವಿಜಯ, ಪ್ರೇಮಲೋಕ ಚಿತ್ರದಲ್ಲೂ ರವಿಚಂದ್ರನ್ ತಾಯಿ ಪಾತ್ರ ನಿರ್ವಹಿಸಿದರು. 

ವಿಜಯ ನಟಿಸಿದ ಕೊನೆಯ ಚಿತ್ರ 1989ರ *ಗಂಡಂದ್ರೆ ಗಂಡು*.

## ನಟಿಸಿದ ಚಿತ್ರಗಳು
ಕೆ. ವಿಜಯ ನಟಿಸಿರುವ ಚಿತ್ರಗಳು.

;1980ರ ದಶಕ
*1989	*ಗಂಡಂದ್ರೆ ಗಂಡು*
*1989	*ಮಾಧುರಿ*
*1988	*ನವ ಭಾರತ*
*1988	*ರಣಧೀರ*
*1987	*ಪ್ರೇಮಲೋಕ*
*1987	*ಸಂಗ್ರಾಮ*
*1986	*ನಾ ನಿನ್ನ ಪ್ರೀತಿಸುವೆ*
*1986	*ರಸ್ತೆ ರಾಜ*
*1986	*ಸೇಡಿನ ಸಂಚು*
*1985	*ತಾಯಿಯ ಹೊಣೆ*
*1985	*ಸ್ನೇಹ ಸಂಬಂಧ*
*1984	*ಬೆಕ್ಕಿನ ಕಣ್ಣು*
*1984	*ಗುರುಭಕ್ತಿ*
*1984	*ಕಾಳಿಂಗ ಸರ್ಪ*
*1984	*ಕಲಿಯುಗ*
*1984	*ಪ್ರೇಮಿಗಳ ಸವಾಲ್*
*1984	*ರಕ್ತ ತಿಲಕ*
*1983	*ಕವಿರತ್ನ ಕಾಳಿದಾಸ*
*1983	*ಮಕ್ಕಳೇ ದೇವರು*
*1982	*ಅದೃಷ್ಟವಂತ*
*1982	''ಚೆಲ್ಲಿದ ರಕ್ತ'
*1982	*ಗರುಡ ರೇಖೆ*
*1982	*ನನ್ನ ದೇವರು*
*1982	*ಊರಿಗೆ ಉಪಕಾರಿ*
*1982	*ಮುಟ್ಟಿನಂಥ ಅತ್ತಿಗೆ*
*1982	*ಹೆಣ್ಣು ಹುಲಿ*
*1981	*ಮನೆ ಮನೆ ಕಥೆ*
*1981	*ಪ್ರೇಮಾನುಬಂಧ*
*1981	*ಸ್ನೇಹಿತರ ಸವಾಲ್*
*1980	*ಮೂಗನ ಸೇಡು*
*1980	*ವಜ್ರದ ಜಲಪಾತ*
*1980	*ನಡುರಾತ್ರಿ*
;197೦ರ ದಶಕ
*1979	*ಅಸಾಧ್ಯ ಅಳಿಯ*
*1979	*ನಾ ನಿನ್ನ ಬಿಡಲಾರೆ*
*1979	*ಅಳಿಯದೇವರು::
*1979	*ಏನೇ ಬರಲಿ ಪ್ರೀತಿ ಇರಲಿ*
*1978	*ಬಲು ಅಪರೂಪ ನಮ್ ಜೋಡಿ

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಭಾರತದ ಚಲನಚಿತ್ರ ನಟಿಯರು
ವರ್ಗ:ತಮಿಳು ಚಲನಚಿತ್ರ ನಟಿಯರು

## ಹೊರಗಿನ ಕೊಂಡಿಗಳು
ಕರ್ನಾಟಕ (ಸರ್ಕಾರಿ) ಪಾಲಿಟೆಕ್ನಿಕ್

**ಕರ್ನಾಟಕ (ಸರ್ಕಾರಿ) ಪಾಲಿಟೆಕ್ನಿಕ್‌** ಅನ್ನು ಕೆ.ಪಿ.ಟಿ., ಎಂದೂ ಕರೆಯುತ್ತಾರೆ, ಇದು ಭಾರತದ ಕರ್ನಾಟಕ ರಾಜ್ಯದ ಮಂಗಳೂರಿನಲ್ಲಿರುವ ಪಾಲಿಟೆಕ್ನಿಕ್ ವಿಶ್ವವಿದ್ಯಾಲಯವಾಗಿದೆ. ಇದನ್ನು 1946 ರಲ್ಲಿ ಮದ್ರಾಸ್ ರಾಜ್ಯ ಸರ್ಕಾರದ ಅಡಿಯಲ್ಲಿ ಪಾಂಡೇಶ್ವರದಲ್ಲಿ ಬಾಡಿಗೆ ಕಟ್ಟಡದಲ್ಲಿ ಸ್ಥಾಪಿಸಲಾಯಿತು. ತದನಂತರ ೧೮೫೪ ರಿಂದ, ಪಾಲಿಟೆಕ್ನಿಕ್ ಮಂಗಳೂರಿನ ಕದ್ರಿ ಹಿಲ್ಸ್‌ನಲ್ಲಿರುವ ತನ್ನ ಪ್ರಸ್ತುತ ಕ್ಯಾಂಪಸ್‌ನಲ್ಲಿ ಕಾರ್ಯನಿರ್ವಹಿಸಲು ಪ್ರಾರಂಭಿಸಿದೆ. 

ಈ ಪಾಲಿಟೆಕ್ನಿಕ್ ಕಾಲೇಜು ಈ ಪ್ರದೇಶದ ಅತ್ಯಂತ ಹಳೆಯ ತಾಂತ್ರಿಕ ಕಾಲೇಜುಗಳಲ್ಲಿ ಒಂದಾಗಿದೆ. ಸಂಸ್ಥೆ ಎಂಟು ಡಿಪ್ಲೊಮಾ ಕೋರ್ಸ್‌ಗಳಲ್ಲಿ 3 ವರ್ಷದ ಅವಧಿಯಲ್ಲಿ ನಡೆಸುತ್ತಿದೆ.
*ಕಂಪ್ಯೂಟರ್ ವಿಜ್ಞಾನ ಮತ್ತು ಎಂಜಿನಿಯರಿಂಗ್ 
*ಎಲೆಕ್ಟ್ರಿಕಲ್ ಮತ್ತು ಎಲೆಕ್ಟ್ರಾನಿಕ್ಸ್ ಎಂಜಿನಿಯರಿಂಗ್ 
*ಯಾಂತ್ರಿಕ ಎಂಜಿನಿಯರಿಂಗ್ 
*ಎಲೆಕ್ಟ್ರಾನಿಕ್ಸ್ ಮತ್ತು ಸಂವಹನ ಎಂಜಿನಿಯರಿಂಗ್ 
*ಆಟೋಮೊಬೈಲ್ ಎಂಜಿನಿಯರಿಂಗ್ 
*ಸಿವಿಲ್ ಎಂಜಿನಿಯರಿಂಗ್ 
*ರಾಸಾಯನಿಕ ಎಂಜಿನಿಯರಿಂಗ್ 
*ಪಾಲಿಮರ್ ತಂತ್ರಜ್ಞಾನ

## ಪ್ರವೇಶ ಪ್ರಕ್ರಿಯೆ
ಸಂಸ್ಥೆಯಲ್ಲಿ ಪ್ರವೇಶವು ಎಸ್‌ಎಸ್‌ಎಲ್‌ಸಿ ಫಲಿತಾಂಶವನ್ನು ಆಧರಿಸಿದೆ. ಪ್ರತಿ ವರ್ಷ ಮೇ-ಜೂನ್ ತಿಂಗಳಲ್ಲಿ ಕರ್ನಾಟಕದ ತಾಂತ್ರಿಕ ಶಿಕ್ಷಣ ಇಲಾಖೆಯಿಂದ ಸ್ಥಾಪಿಸಲಾಗಿದೆ.

## ಉಲ್ಲೇಖಗಳು 
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ವರ್ಗ:ಕರ್ನಾಟಕದ ತಾಂತ್ರಿಕ ಶಿಕ್ಷಣ ಸಂಸ್ಥೆಗಳು
ಖೇಡಾ ಸತ್ಯಾಗ್ರಹ

1918ರ ಖೇಡಾ ಸತ್ಯಾಗ್ರಹವು **ಬ್ರಿಟೀಷ್‌** ಭಾರತದ ಗುಜರಾತಿನ ಖೇಡಾ ಜಿಲ್ಲೆಯಲ್ಲಿ ರೈತರ ಹಿತಾಸಕ್ತಿಗಳ ರಕ್ಷಣೆಗೆ ನಡೆದ ಸತ್ಯಾಗ್ರಹವಾಗಿದ್ದು, ಚಂಪಾರಣ್‌ ಸತ್ಯಾಗ್ರಹದ ನಂತರ ಬ್ರಿಟೀಷ್‌ ಸರ್ಕಾರದ ಧೋರಣೆಗಳ ವಿರುದ್ಧ ಹಮ್ಮಿಕೊಂಡ ಎರಡನೇ ದೊಡ್ಡ ಚಳುವಳಿಯಾಗಿದೆ ಹಾಗೂ ಭಾರತೀಯ ಸ್ವಾತಂತ್ರ್ಯ ಸಂಗ್ರಾಮದ ಚರಿತ್ರೆಯಲ್ಲಿ ಪ್ರಮುಖ ಸ್ಥಾನ ಪಡೆದುಕೊಂಡಿದೆ.

## ನಾಯಕರು 
ಮಹಾತ್ಮ ಗಾಂಧಿ ಚಳುವಳಿಯ ನಾಯಕತ್ವವನ್ನು ವಹಿಸಿದ್ದರು ಹಾಗೂ ಅವರೊಂದಿಗೆ ಸರ್ದಾರ್ ವಲ್ಲಭಬಾಯಿ ಪಟೇಲರು ಪ್ರಮುಖ ನಾಯಕರಾಗಿದ್ದರು. ಉಳಿದಂತೆ, ಇಂದುಲಾಲ್ ಯಗ್ನಿಕ್, ಶಂಕರಲಾಲ್ ಬ್ಯಾಂಕರ್, ಮಹದೇವ್ ದೇಸಾಯಿ, ನರಹರಿ ಪರೀಕ್, ಅಮ್ರಿತ್‌ ಲಾಲ್‌ ಥಕ್ಕರ್‌, ಮೋಹನ್ ಲಾಲ್ ಪಾಂಡ್ಯ ಮತ್ತು ರವಿಶಂಕರ್ ವ್ಯಾಸ್.

## ಹಿನ್ನೆಲೆ 
ಪ್ಲೇಗ್, ಬರ, ಕ್ಷಾಮ ಮತ್ತು ಬೆಲೆ ಏರಿಕೆಗಳಿಂದ‌ ಖೇಡಾದ ರೈತರು ಆಗಾಗಲೇ ಬೆಳೆ ನಷ್ಟವನ್ನು ಅನುಭವಿಸುತ್ತಾ ಕಂಗಾಲಾಗಿದ್ದರು. ಕಾರಣ ಖೇಡಾದ ರೈತರು ಮತ್ತು ಪಟಿದಾರರು ವಾರ್ಷಿಕ ತೆರಿಗೆ ವಿನಾಯಿತಿಯನ್ನು ಆಗ್ರಹಿಸಿ, ಬ್ರಿಟೀಷ್‌ ಸರ್ಕಾರದ ಮೊರೆ ಹೋದರು. ಪಾರಿಸ್ಥಿತಿಯ ಕುರಿತಾಗಿ ಅಮ್ರಿತ್‌ ಲಾಲ್‌ ಥಕ್ಕರ್‌ ವರದಿಯೊಂದನ್ನು ಸಿದ್ಧಪಡಿಸಿ ಗುಜರಾತಿನ ಕಮೀಷನರರ ಗಮನಕ್ಕೂ ತಂದಿದ್ದರು. ಜೊತೆಗೆ ಮೋಹನ್ ಲಾಲ್‌ ಪಾಂಡ್ಯ ಮತ್ತು ಶಂಕರಲಾಲ್‌ ಫರೀಕರು ಗಾಂಧಿ ಚಳುವಳಿಗೆ ಧುಮುಕುವ ಮುನ್ನವೇ ಬಾಂಬೆ ಶಾಸನ ಸಭೆಯಲ್ಲಿ ಸರ್ದಾರ್‌ ಪಟೇಲರ ಮತ್ತು ಗೋಕುಲ್‌ ದಾಸ್‌ ಫರೇಖ್‌ರ ಮುಖಾಂತರ ವಿಚಾರ ಮಂಡಿಸಿದ್ದರು. ಆದರೆ ಇದರಿಂದ ಯಾವುದೇ ಲಾಭವಾಗಲಿಲ್ಲ. ಬದಲಾಗಿ, ತೆರಿಗೆ ಪಾವತಿಸದಿದ್ದಲ್ಲಿ ರೈತರ ಆಸ್ತಿಗಳನ್ನು ಜಪ್ತಿ ಮಾಡುವುದಾಗಿ ಹಾಗೂ ಅವರನ್ನು ಬಂಧಿಸುವುದಾಗಿಯೂ ಸರ್ಕಾರ ಬೆದರಿಕೆ ಹಾಕಿತು. 

## ಹೋರಾಟದ ಗತಿ 
ಸರ್ಕಾರದ ಭೂ ಕಂದಾಯ ನಿಯಮದಂತೆ ೪ ಆಣೆಗೂ ಕಡಿಮೆ ಬೆಳೆಯ ಫಸಲು ಬಂದ ರೈತರಿಗೆ ವಾರ್ಷಿಕ ತೆರಿಗೆ ವಿನಾಯಿತಿ ನೀಡಬೇಕಾಗಿತ್ತು. ಸರ್ಕಾರದ ಅಧಿಕೃತ ವರದಿ ಖೇಡಾದ ರೈತರ ಬೆಳೆಗಳು ೪ ಆಣೆಗೂ ಅಧಿಕವಾಗಿವೆ ಎಂದು ದಾಖಲಿಸಿದ್ದವು. ಆದರೆ ವಾಸ್ತವವಾಗಿ ರೈತರ ಬೆಳೆಗಳು ೪ ಆಣೆಗೂ ಕಡಿಮೆ ಫಸಲಿನದ್ದಾಗಿದ್ದವು. ಖೇಡಾದ ರೈತರು ಪ್ರತಿಭಟಿಸುವ ಸಂದರ್ಭ ಗಾಂಧಿ ಗುಜರಾತ್‌ ಸಭಾದ ಅಧ್ಯಕ್ಷರಾಗಿದ್ದರು. ಗಾಂಧಿ ಇದನ್ನು ಪರಿಗಣಿಸಿ, ಕಂದಾಯ ವಿನಾಯಿತಿ ಕೋರಿ ಹಲವಾರು ಅರ್ಜಿಗಳನ್ನು ಸರ್ಕಾರಕ್ಕೆ ಬರೆದರೂ ಯಾವುದೇ ಫಲ ಸಿಗಲಿಲ್ಲ. ಕ್ರಮೇಣ ಅವರು ಅವರ ಸಹಚರರು ಮತ್ತು ರೈತರೊಡನೆ ಸಮಾಲೋಚಿಸಿ ಸತ್ಯಾಗ್ರಹಕ್ಕೆ ಆಗ್ರಹಿಸಿದರು. ಖೇಡಾದ ವಕೀಲರಾಗಿದ್ದ ಪಟೇಲರ ಮತ್ತು ಇಂದುಲಾಲ್‌ ಯಗ್ನಿಕ್ ರು ಗಾಂಧಿಯೊಂದಿಗೆ ಕೈ ಜೋಡಿಸಿ ಚಳುವಳಿಯನ್ನು ಅಹಮದಾಬಾದ್‌ ಮತ್ತು ವಡೊದರ ಜಿಲ್ಲೇಗಳಿಗೂ ವಿಸ್ತರಿಸಿದರು. ಶಂಕರಲಾಲರು, ಮಹದೇವ್‌ ದೇಸಾಯಿ, ನರಹರಿ ಪರೀಕ್‌, ಮೋಹನ್ಲಾಲ್‌ ಪಾಂಡ್ಯ ಮತ್ತು ರವಿಶಂಕರ ವ್ಯಾಸರು ಗ್ರಾಮಾಂತರ ಪ್ರದೇಶಗಳಲ್ಲಿ ಸಂಚರಿಸಿ, ಚಳುವಳಿಯನ್ನು ಇನ್ನಷ್ಟು ವಿಸ್ತರಿಸಿದರು. ಗಾಂಧಿ ಶಕ್ತಿಯಿದ್ದರೂ ಯಾವುದೇ ಬೆದರಿಕೆಗೊಳಪಡದೆ ನಯಾಪೈಸೆಯನ್ನೂ ತೆರಿಗೆಯಾಗಿ ಪಾವತಿಸದಂತೆ ರೈತರಲ್ಲಿ ಮನವಿ ಮಾಡಿಕೊಂಡರು. ಖೇಡಾದ ರೈತರಿಂದ ಬ್ರಿಟೀಷ್‌ ಬೊಕ್ಕಸಕ್ಕೆ ಒಂದು ನಾಣ್ಯವೂ ಸಂದಾಯವಾಗಲಿಲ್ಲ.

## ಪರಿಣಾಮಗಳು 
ಚಳುವಳಿ ವಿಸ್ತರಿಸುತ್ತಿದ್ದಂತೆ ಎಚ್ಚೆತ್ತ ಸರ್ಕಾರವು ಒಂದು ವರ್ಷದವರೆಗೆ ಖೇಡಾದಲ್ಲಿ ಕಂದಾಯ ಸಂಗ್ರಹಿಸದಂತೆ ಮೇಲ್ನೋಟಕ್ಕೂ, ಪಾವತಿಸುವ ಶಕ್ತಿ ಇರುವವರಿಂದ ಸಂಗ್ರಹಿಸುವಂತೆ ಅಧಿಕಾರಿಗಳಿಗೂ ಗುಪ್ತ ಆದೇಶ ಹೊರಡಿಸಿತು. ಇದರ ಬಗ್ಗೆ ಅರಿವಿದ್ದರೂ, ಅವರ ಅಪೇಕ್ಷೆಯೂ ಇದೇ ಆಗಿದ್ದುದರಿಂದ ಗಾಂಧಿ ಆದೇಶವನ್ನು ಒಪ್ಪಿಕೊಂಡು ಚಳುವಳಿಯನ್ನು ಹಿಂಪಡೆದರು.

ಚಂಪಾರಣ್‌, ಅಹಮದಾಬಾದ್‌ ಗಿರಣಿ ಮುಷ್ಕರ ಮತ್ತು ಖೇಡಾ ಸತ್ಯಾಗ್ರಹಗಳು ಗಾಂಧಿಯಲ್ಲಿ ರಾಜಕೀಯಾಸಕ್ತಿಯನ್ನು ಮೂಡಿಸಿ, ಮುಂದೆ ಭಾರತ ಸ್ವಾತಂತ್ರ್ಯ ಸಂಗ್ರಾಮದ ಚರಿತ್ರೆಯಲ್ಲಿ ಗಾಂಧಿಯುಗವು ಆರಂಭವಾಗಲೂ ನಾಂದಿ ಹಾಡಿದವು

## ಇವನ್ನೂ ನೋಡಿ 
*  ಚಂಪಾರಣ್‌ ಸತ್ಯಾಗ್ರಹ‌
*  ಭಾರತೀಯ ಸ್ವಾತಂತ್ರ್ಯ ಚಳುವಳಿ
*  ಅಸಹಕಾರ ಚಳುವಳಿ
*  ಮಹಾತ್ಮ ಗಾಂಧಿ
*  ಸತ್ಯಾಗ್ರಹ
*  ಸರ್ದಾರ್‌ ವಲ್ಲಭಬಾಯಿ ಪಟೇಲ್

## ಉಲ್ಲೇಖಗಳು 
ವರ್ಗ:ಭಾರತೀಯ ಸ್ವಾತಂತ್ರ್ಯ ಚಳುವಳಿ
ಸಿಪಾಹಿಜೊಲಾ ವನ್ಯಜೀವಿ ಅಭಯಾರಣ್ಯ

thumb

**ಸಿಪಾಹಿಜೊಲಾ ವನ್ಯಜೀವಿ ಅಭಯಾರಣ್ಯ**ವು ಭಾರತದ ತ್ರಿಪುರ ರಾಜ್ಯದಲ್ಲಿರುವ ಒಂದು ವನ್ಯಜೀವಿ ಅಭಯಾರಣ್ಯವಾಗಿದೆ. ಇದರ ವಿಸ್ತೀರ್ಣ ಸುಮಾರು ೧೮.೫೩ ಚದರ ಕಿಲೋಮೀಟರ್. ಇದು ನಗರ ಕೇಂದ್ರದಿಂದ ಸುಮಾರು ೨೫ ಕಿಲೋಮೀಟರ್ ದೂರದಲ್ಲಿದ್ದು ಬಿಶಾಲ್‍ಗಢ್‍ನಲ್ಲಿ ಸ್ಥಿತವಾಗಿದೆ. ಇದು ಕಾಡುಪ್ರದೇಶವಾಗಿದ್ದು ಇಲ್ಲಿ ಒಂದು ಕೃತಕ ಸರೋವರ, ನೈಸರ್ಗಿಕ ಸಸೋದ್ಯಾನ ಮತ್ತು ಮೃಗಾಲಯಗಳಿವೆ. ಇದು ತನ್ನ ಮೋಡದ ಚಿರತೆಗಳ ಪ್ರಾಕಾರಗಳಿಗೆ ಪ್ರಸಿದ್ಧವಾಗಿದೆ.

ಈ ಅಭಯಾರಣ್ಯವು ಬಗೆಬಗೆಯ ಪಕ್ಷಿಗಳು, ಪ್ರೈಮೇಟುಗಳು ಮತ್ತು ಇತರ ಪ್ರಾಣಿಗಳನ್ನು ಹೊಂದಿದೆ. ಭೂಪ್ರದೇಶವು ವರ್ಷದಾದ್ಯಂತ ಹಸಿರಾಗಿರುತ್ತದೆ ಮತ್ತು ಎರಡು ಆರ್ದ್ರ ಬೇಸಿಗೆ ತಿಂಗಳುಗಳಾದ ಮಾರ್ಚ್ ಮತ್ತು ಏಪ್ರಿಲ್‌ನ್ನು ಹೊರತುಪಡಿಸಿ ಹವಾಮಾನವು ಸಮಶೀತೋಷ್ಣವಾಗಿರುತ್ತದೆ. ೧೯೭೨ರಲ್ಲಿ ಆರಂಭವಾದ ಅಭಯಾರಣ್ಯವು ಐದು ವಿಭಾಗಗಳನ್ನು ಹೊಂದಿದೆ: ಮಾಂಸಾಹಾರಿಗಳು, ಪ್ರೈಮೇಟುಗಳು, ಗೊರಸುಳ್ಳ ಪ್ರಾಣಿಗಳು, ಸರೀಸೃಪಗಳು ಮತ್ತು ಪಕ್ಷಿ ಆವರಣ. ಇಲ್ಲಿ ಹಲವಾರು ಸರೋವರಗಳಿವೆ; ಅವುಗಳ ಪೈಕಿ ಅಮೃತ್ ಸಾಗರ್ ಎಂಬ ಹೆಸರಿನ ಕೆರೆಯು ದೋಣಿ ಸೌಕರ್ಯವನ್ನು ಹೊಂದಿದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Tripura 

ವರ್ಗ:ತ್ರಿಪುರ
ವರ್ಗ:ವನ್ಯಜೀವಿ ಅಭಯಾರಣ್ಯಗಳು
ಗಢ್ ಪಂಚ್ಕೋಟ್

thumb

**ಗಢ್ ಪಂಚ್‍ಕೋಟ್** ಭಾರತದ ಪೂರ್ವ ಭಾಗದ ಪಶ್ಚಿಮ ಬಂಗಾಳ ರಾಜ್ಯದ ಪುರುಲಿಯಾ ಜಿಲ್ಲೆಯಲ್ಲಿನ ಪಂಚೇತ್ ಗುಡ್ಡದ ತಪ್ಪಲಿನಲ್ಲಿ ಸ್ಥಿತವಾಗಿರುವ ಒಂದು ಪಾಳುಬಿದ್ದ ಕೋಟೆಯಾಗಿದೆ. ಪಂಚ್‍ಕೋಟ್ ಅರಮನೆಯ ಅವಶೇಷಗಳು ೧೮ನೇ ಶತಮಾನದಲ್ಲಿ ನಡೆದ ಬಾರ್ಗಿ ದಾಳಿಗೆ ಮೂಕ ಪ್ರಮಾಣವಾಗಿವೆ.

ಕೋಟೆಯ ನಿರ್ಮಾಣದಲ್ಲಿ ನೈಸರ್ಗಿಕ ಮತ್ತು ಮಾನವ ನಿರ್ಮಿತ ಸಂಪನ್ಮೂಲಗಳ ಸಂಯೋಗವನ್ನು ಬಳಸಲಾಗಿತ್ತು.

## ಲಕ್ಷಣಗಳು 
### ದೇವಾಲಯಗಳು 
ದೇವಾಲಯಗಳು ವೈಷ್ಣವ ಪಂಥದ ಕಡೆ ರಾಜನ ಒಲವನ್ನು ಪ್ರತಿಬಿಂಬಿಸುತ್ತವೆ. ದೇವಾಲಯಗಳಿಂದ ಸ್ಪಷ್ಟವಾಗಿರುವ ಎರಡು ವಿಶಿಷ್ಟ ವಾಸ್ತುಕಲಾ ಶೈಲಿಗಳೆಂದರೆ ಬಿಷ್ಣುಪುರಿ ಶೈಲಿ ಮತ್ತು ಕಲ್ಲಿಬಂಡೆಗಳನ್ನು ಬಳಸುವ ಹೆಚ್ಚು ಹಳೆಯದಾದ ವಾಸ್ತುಕಲಾ ಶೈಲಿ.

### ಕಾವಲುಗಾರನ ವಸತಿ 
ಇದು ಸಮುದ್ರ ಮಟ್ಟಕ್ಕಿಂತ ೬೦೦ ಅಡಿ ಮೇಲೆ ಪಂಚ್‍ಕೋಟ್ ಗುಡ್ಡದ ಮಧ್ಯದಲ್ಲಿದೆ.

### ರಕ್ಷಣಾ ಅಗಳು 
ಸಿಂಘ ದ್ವಾರ ಈ ಪ್ರದೇಶಕ್ಕೆ ಏಕೈಕ ಪ್ರವೇಶದ್ವಾರವಾಗಿತ್ತು. ಇಂದು ಈ ಅಗಳು ಕೇವಲ ಒಂದು ಕೊಳವಾಗಿ ಉಳಿದುಕೊಂಡಿದೆ.

### ಅರಮನೆ – ರಾನಿ ಮೆಹೆಲ್ 
ಇದರ ಬಗ್ಗೆ ಬಹಳ ಮಾಹಿತಿ ಲಭ್ಯವಿಲ್ಲ ಆದರೆ ಸುಮಾರು ೨೦,೦೦೦ ಚದರಡಿಯುದ್ದಕ್ಕೆ ಹರಡಿರುವ ಕಮಾನುಗಳು ಮತ್ತು ಕಂಬಗಳನ್ನು ಪರಿಗಣಿಸಿದರೆ ಅರಮನೆಯು ಬೃಹತ್ ರಚನೆಯಾಗಿದ್ದಿರಬೇಕು.

## ಛಾಯಾಂಕಣ 

ಚಿತ್ರ:Garh_Panchkot_-_Signage_(3).jpg|
ಚಿತ್ರ:Pancharatna Temple, Garh Panchakot - NE view.JPG|
ಚಿತ್ರ:Pancharatna Temple at Garpanchkot, Purulia.jpg|
ಚಿತ್ರ:Pancharatna Temple, Garh Panchakot 02.JPG|
ಚಿತ್ರ:Pancharatna Temple at Garh Panchakot, Purulia.JPG|
ಚಿತ್ರ:Ruined Pancharatna Temple, Garh Panchakot.JPG|
ಚಿತ್ರ:Pancharatna Temple - Royal Quarters - Garh Panchakot.jpg|

## ಉಲ್ಲೇಖಗಳು 
Garh Panchakot

## ಹೊರಗಿನ ಕೊಂಡಿಗಳು 
* See pictures of Garh Panchakot
* See video of Garh Panchakot

ವರ್ಗ:ಪಶ್ಚಿಮ ಬಂಗಾಳ
ದೇವಿ ಜಗದಂಬಿ ದೇವಾಲಯ

thumb

**ದೇವಿ ಜಗದಂಬಿ ದೇವಾಲಯ** ಅಥವಾ **ಜಗದಾಂಬಿಕಾ ದೇವಾಲಯ**ವು ಭಾರತದ ಮಧ್ಯ ಪ್ರದೇಶ ರಾಜ್ಯದ ಖಜುರಾಹೊದಲ್ಲಿರುವ ಸುಮಾರು ೨೫ ದೇವಾಲಯಗಳ ಗುಂಪಿನಲ್ಲಿ ಒಂದಾಗಿದೆ. ಖಜುರಾಹೊ ವಿಶ್ವ ಪರಂಪರೆಯ ತಾಣವಾಗಿದೆ. ಖಜುರಾಹೊದ ದೇವಾಲಯಗಳನ್ನು ಚಂದೇಲ ರಾಜವಂಶದ ಅರಸರು ೧೦ ಮತ್ತು ೧೨ನೇ ಶತಮಾನಗಳ ನಡುವೆ ಕಟ್ಟಿಸಿದರು.

ಉತ್ತರಕ್ಕಿರುವ ಗುಂಪಿನಲ್ಲಿರುವ ದೇವಿ ಜಗದಾಂಬಿಕಾ ದೇವಾಲಯವು ಖಜುರಾಹೊದ ಅತ್ಯಂತ ನಯವಾಗಿ ಅಲಂಕೃತ ದೇವಾಲಯಗಳಲ್ಲಿ ಒಂದಾಗಿದೆ. ಇದಕ್ಕೆ ದೇವಿಗೆ ಸಂಬಂಧಿಸಿದ ಹಿಂದೂ ದೇವತೆಯಾದ ಜಗದಾಂಬಿಕಾಳ ಹೆಸರು ನೀಡಲಾಗಿದೆ. ದೇವಾಲಯದ ಪ್ರಧಾನಭಾಗವನ್ನು ಕೆತ್ತನೆಗಳ ಮೂರು ಪಟ್ಟಿಗಳು ಸುತ್ತುವರಿದಿವೆ. ಗರ್ಭಗೃಹದಲ್ಲಿ *ದೇವಿ*ಯ (ದೇವತೆ) ಬೃಹತ್ ವಿಗ್ರಹವಿದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Archaeological Survey of India, Bhopal Division, Index Page for Khajuraho - Chhatarpur
* Archaeological Survey of India, Bhopal Division, Javari Temple, Khajuraho
* Photo of temple
* Large photo of carvings
* Naga Queens photo
* Photo of Bhairava
* Photo Vishnu and Lakshmi
* Photos of the temple
* M.P. Tourism Website, Official Website of Madhya Pradesh State Tourism Corporation, Khajuraho

ವರ್ಗ:ದೇವಾಲಯಗಳು
ಹ. ಕ. ರಾಜೇಗೌಡ

**ಹನುಮನಹಳ್ಳಿ ಕಪನೀಗೌಡ ರಾಜೇಗೌಡ** (೧೯೩೬–೨೦೨೧), ಸಾಹಿತ್ಯಲೋಕದಲ್ಲಿ **ಡಾ. ಹ. ಕ. ರಾಜೇಗೌಡ** (English: H. K. Rajegowda) ಎಂದೇ ಹೆಸರುವಾಸಿ. ಜಾನಪದ ಅಧ್ಯಯನ, ಸಂಶೋಧನೆ, ಸಂಗ್ರಹಣೆ ಮತ್ತು ಸಂಪಾದನೆಯಲ್ಲಿ ರಾಜೇಗೌಡರದು ದೊಡ್ಡ ಹೆಸರು. ಹಾ.ಮಾ.ನಾಯಕ, ಜೀ ಶಂ ಪರಮಶಿವಯ್ಯನವರ ಸಹವರ್ತಿಯಾಗಿ ಜಾನಪದ ಅಧ್ಯಯನಕ್ಕೆ ದುಡಿದ ಅವರು, ಕನ್ನಡ ಜಾನಪದ ಸಂಶೋಧನೆಯ ಮಹತ್ವನ್ನು ಪ್ರಾಯೋಗಿಕವಾಗಿ ಸಾಧಿಸಿ ತೋರಿಸಿದ ಆದ್ಯರಲ್ಲಿ ಒಬ್ಬರು.

## ಬಾಲ್ಯ-ಶಿಕ್ಷಣ-ವೃತ್ತಿ 
1936ರಲ್ಲಿ ನಾಗಮಂಗಲ ತಾಲೂಕಿನ ಹನುಮನಹಳ್ಳಿಯ ಕೃಷಿಕ ಕುಟುಂಬದಲ್ಲಿ ರಾಜೇಗೌಡ ಹುಟ್ಟಿದರು. ಕನ್ನಡ ಸ್ನಾತಕೋತ್ತರ ಪದವಿ ಪಡೆದ ಅವರ ಆಸಕ್ತಿ ಜಾನಪದ ಅಧ್ಯಯನದೆಡೆ ಹೊರಳಿತು. 

ಬೆಂಗಳೂರು, ಕನಕಪುರ ಕಾಲೇಜುಗಳಲ್ಲಿ ಉಪನ್ಯಾಸಕರಾಗಿ ಕೆಲಸ ಮಾಡಿದ ರಾಜೇಗೌಡರು ಮೈಸೂರು ವಿಶ್ವವಿದ್ಯಾಲಯದ ಕುವೆಂಪು ಕನ್ನಡ ಅಧ್ಯಯನ ಸಂಸ್ಥೆಯ ಸಂಶೋಧನಾ ವಿಭಾಗ ಸೇರಿದರು. ಅವರ ಸಂಶೋಧನೆಯ ಫಲವಾಗಿ ಸಾಕಷ್ಟು ಮೌಲಿಕ ಕೃತಿಗಳು ಹೊರಬಂದವು. 
ಹಲವಾರು ಭಾಷೆಗಳಲ್ಲಿ ಮಾತನಾಡಬಲ್ಲ ರಾಜೇಗೌಡರು ಮರಾಠಿ, ಪಂಜಾಬಿ, ಒಡಿಯಾ, ತಮಿಳು,ಮಲಯಾಳಂ, ಹಿಂದಿ ಭಾಷೆಗಳ ಕಥೆಗಳನ್ನು ಅನುವಾದಿಸಿ ಪ್ರಕಟಿಸಿದ್ದಾರೆ.

ಕರ್ನಾಟಕ ಜಾನಪದ ಮತ್ತು ಯಕ್ಷಗಾನ ಅಕಾಡೆಮಿಯ ಸದಸ್ಯರಾಗಿ, ಸಂಶೋಧಕರ ಸಂಘದ ಅಧ್ಯಕ್ಷರಾಗಿ ರಾಜೇಗೌಡರು ಜಾನಪದ ಸಂಶೋಧನಾ ಕ್ಷೇತ್ರದಲ್ಲಿ ತಮ್ಮದೇ ಛಾಪು ಮೂಡಿಸಿದ್ದಾರೆ.

## ಮರಣ
ರಾಜೇಗೌಡರು ೧೭ ಜೂನ್ ೨೦೨೧ರ ಗುರುವಾರದಂದು ಮೈಸೂರಿನಲ್ಲಿ ನಿಧನರಾದರು. ಅವರಿಗೆ ೮೩ ವರ್ಷ ವಯಸ್ಸಾಗಿತ್ತು.

## ಕೃತಿಗಳು 
ರಾಜೇಗೌಡರು ಸಂಪಾದಿಸಿ, ಪ್ರಕಟಿಸಿರುವ ಅಸಂಖ್ಯಾತ ಲೇಖನಗಳು, ಕೃತಿಗಳಲ್ಲಿ ಕೆಲವನ್ನು ಇಲ್ಲಿ ಪಟ್ಟಿ ಮಾಡಲಾಗಿದೆ.

;ಕಥಾಸಂಕಲನಗಳು
* "*ಜಗತ್ತಿನ ಜನಪದ ಕಥೆಗಳು*"
* "*ಮಳೆ ಹುಯ್ಯುತ್ತಿದೆ*"

;ವಿಮರ್ಶಾಕೃತಿಗಳು
* "*ವಿವೇಚನೆ*"

;ಸಂಪಾದನೆ
* "*ಕುವೆಂಪು ಸಾಹಿತ್ಯ ಲೋಕ"* - ಸಂಪುಟ ೧, ೨, ೩, ೪
* "*ಕರಿಭಂಟನ ಕಾಳಗ*"
* "*ಕೊಡಗದ ಮಾರಯ್ಯನ ಚರಿತ್ರೆ"*
* "*ಕಲ್ಯಾಣಕೀರ್ತಿಯ ಕೃತಿಗಳು*"
* "*ಪರೋಪಕಾರಿ: ಶ್ರೀ ಎನ್. ಜಿ. ಗುಜ್ಜೇಗೌಡ*" - ಅಭಿನಂದನಾ ಗ್ರಂಥ
* "*ಸಾಹಸಯಾತ್ರಿ: ಶ್ರೀ ಪಿ. ಎನ್. ಜವರಪ್ಪ ಗೌಡ*" - ಅಭಿನಂದನಾ ಗ್ರಂಥ

;ಇತರೆ
* *"ಸಾವನ ದುರ್ಗ"*
* ''"ಆದಿ ಚುಂಚನಗಿರಿ'"
* "*ಸಂಶೋಧನ ದರ್ಶನ*"

## ಪ್ರಶಸ್ತಿ-ಪುರಸ್ಕಾರ 
* 2014 - *’ಹ. ಕ. ರಾಜೇಗೌಡ - 78: ಅಭಿನಂದನಾ ಸಮಾರಂಭ*’ದಲ್ಲಿ "ರಾಜಪಥ" ಅಭಿನಂದನಾ ಗ್ರಂಥ ಸಮರ್ಪಣೆ
* ಆದಿ ಚುಂಚನಗಿರಿ ಮಹಾಸಂಸ್ಥಾನ - "ಚುಂಚಶ್ರೀ ಪ್ರಶಸ್ತಿ"
* 2011 - ಆದಿಚುಂಚನಗಿರಿಯಲ್ಲಿ ನಡೆದ **10ನೇ ಮಂಡ್ಯ ಜಿಲ್ಲಾ ಕನ್ನಡ ಸಾಹಿತ್ಯ ಸಮ್ಮೇಳನದ ಸರ್ವಾಧ್ಯಕ್ಷ ಗೌರವ**
* 2007 - ಕರ್ನಾಟಕ ಜಾನಪದ ಮತ್ತು ಯಕ್ಷಗಾನ ಅಕಾಡೆಮಿಯಿಂದ "ಬಿ. ಎಸ್. ಗದ್ದಗಿಮಠ" ಪ್ರಶಸ್ತಿ
ಇತ್ಯಾದಿ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
ವರ್ಗ:ಲೇಖಕರು
ವರ್ಗ:೧೯೩೬ ಜನನ
ವರ್ಗ:೨೦೨೧ ನಿಧನ
ಫಟ್ ಥಾಯ್

thumb

**ಫಟ್ ಥಾಯ್** (ಥಾಯ್: ผัดไทย) ಅಲುಗಾಡಿಸಿ ಕಲಕಿ ತಯಾರಿಸಲಾಗುವ ಅಕ್ಕಿ ನೂಡಲ್‍ನ ಖಾದ್ಯವಾಗಿದೆ. ಇದನ್ನು ಸಾಮಾನ್ಯವಾಗಿ ದೇಶದ ಪಾಕಶೈಲಿಯ ಭಾಗವಾಗಿ ಥೈಲ್ಯಾಂಡ್‍ನಲ್ಲಿ ಬೀದಿ ಆಹಾರವಾಗಿ ಮತ್ತು ಬಹುತೇಕ ರೆಸ್ಟೊರೆಂಟ್‍ಗಳಲ್ಲಿ ಬಡಿಸಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಅಕ್ಕಿ ನೂಡಲ್ಸ್, ಕೋಳಿಮಾಂಸ, ಗೋಮಾಂಸ ಅಥವಾ ಟೋಫ಼ು, ಕಡಲೇಕಾಯಿ, ಬೆಂದ ಮೊಟ್ಟೆ ಮತ್ತು ಇತರ ತರಕಾರಿಗಳ ಪೈಕಿ ಅವರೆಕಾಳು ಮೊಳಕೆ ಬಳಸಿ ತಯಾರಿಸಲಾಗುತ್ತದೆ. ಘಟಕಾಂಶಗಳನ್ನು ಒಂದು ಬಾಣಲೆಯಲ್ಲಿ ಒಟ್ಟಾಗಿ ಎಣ್ಣೆ ಹಾಕಿ ಹುರಿಯಲಾಗುತ್ತದೆ. ಇದು ಸಮನಾದ ಶಾಖ ವಿತರಣೆಯನ್ನು ಸೃಷ್ಟಿಸುತ್ತದೆ. ಒಮ್ಮೆ ಖಾದ್ಯವು ಪೂರ್ಣಗೊಂಡ ಮೇಲೆ ಅದನ್ನು ಫಟ್ ಥಾಯ್ ಸಾಸ್‍ನಲ್ಲಿ ಮುಳುಗಿಸಿ ಚಿಮ್ಮಿಸಲಾಗುತ್ತದೆ. ಇದು ಈ ಖಾದ್ಯಕ್ಕೆ ಇದರ ವಿಶಿಷ್ಟ ಕಟುವಾಸನೆಯಿರುವ ಉಪ್ಪುಪ್ಪಾಗಿರುವ ರುಚಿ ಜೊತೆಗೆ ಸ್ವಲ್ಪ ಸಿಹಿ ರುಚಿಯನ್ನು ನೀಡುತ್ತದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Your Last Meal with Rachel Belle: Lauren Weedman, Pad Thai (podcast) KIRO Seattle

ವರ್ಗ:ಖಾದ್ಯ, ತಿನಿಸು
ಹಾರ್ಮೋನ್

**ಹಾರ್ಮೋನ್** ಎಂದರೆ ನಿರ್ನಾಳ ಗ್ರಂಥಿಗಳಲ್ಲಿ ಉತ್ಪತ್ತಿಯಾಗಿ, ರಕ್ತಗತವಾಗಿ ತನ್ನ ಜನ್ಮಸ್ಥಾನದಿಂದ ದೂರದಲ್ಲಿರುವ ಲಕ್ಷ್ಯಕೋಶಗಳಲ್ಲಿ (ಟಾರ್ಗೆಟ್ ಸೆಲ್ಸ್) ಕಾರ್ಯೋನ್ಮುಖವಾಗುವ ರಾಸಾಯನಿಕ.

## ಕಾರ್ಯಗಳು 
ಬೆಳೆವಣಿಗೆ, ಉಪಾಪಚಯ ದರ, ಕೋಶಗಳಲ್ಲಿ ಪೋಷಕಗಳ ಸದ್ವಿನಿಯೋಗ, ಸಂತಾನೋತ್ಪತ್ತಿ, ಜೀವಿಯ ಮಾಸಿಕ ಅಥವಾ ವಾರ್ಷಿಕ ಕ್ರಿಯಾಚಕ್ರಗಳ ನಿಯಂತ್ರಣ ಮತ್ತು ವ್ಯಕ್ತಿತ್ವ ವಿಕಸನ ಇವೆಲ್ಲದರ ಮೇಲ್ವಿಚಾರಣೆ ಹಾರ್ಮೋನುಗಳದ್ದು. ಆದ್ದರಿಂದ ಇವುಗಳಿಗೆ “ರಸದೂತಗಳು” ಎಂದು ಹೆಸರು.

## ವರ್ಗೀಕರಣ 
ಹಾರ್ಮೋನುಗಳನ್ನು ಐದು ಬಗೆಯ ರಾಸಾಯನಿಕ ವರ್ಗಗಳಾಗಿ ವಿಂಗಡಿಸುವುದು ವಾಡಿಕೆ. ಸ್ಟೀರಾಯ್ಡ್‌ಗಳು, ಅಮೈನೊಆಮ್ಲ ಜನ್ಯಗಳು, ಪೆಪ್ಟೈಡ್‍ಗಳು ಅಥವಾ ಪ್ರೋಟೀನ್‍ಗಳು, ಗ್ಲೈಕೊಪ್ರೋಟೀನ್‍ಗಳು ಮತ್ತು ಕೊಬ್ಬಿನ ಆಮ್ಲ ಜನ್ಯಗಳು. ಹಾರ್ಮೋನುಗಳ ಕಾರ್ಯಾಚರಣೆಯನ್ನು ನಿರ್ದೇಶಿಸುವುದು ಹೈಪೋಥ್ಯಾಲಮಸ್‍ನ ಕಾರ್ಯ.

## ಕೆಲವು ಹಾರ್ಮೋನುಗಳ ಉದಾಹರಣೆಗಳು
ಇನ್ಸುಲಿನ್, ಆಕ್ಸಿಟಾಸಿನ್, ಅಡ್ರೆನಲಿನ್, ಕಾರ್ಟಿಸೋನ್‍ಗಳು, ವ್ಯಾಸೊಪ್ರೆಸಿನ್, ತೈರಾಕ್ಸಿನ್, ಟೆಸ್ಟೊಸ್ಟೆರೋನ್ ಮತ್ತು ಈಸ್ಟ್ರೊಜನ್‍ಗಳು ಕೆಲವು ಪರಿಚಿತ ಹಾರ್ಮೋನುಗಳು.

**ಇನ್ಸುಲಿನ್**: ಮೇದೋಜೀರಕದ ನಿರ್ನಾಳ ಭಾಗವೇ ಲ್ಯಾಂಗರ್‌ಹಾನ್ಸ್‌ನ ಕಿರುದ್ವೀಪಗಳು. ಇಲ್ಲಿ ಇನ್ಸುಲಿನ್ ಉತ್ಪತ್ತಿಯಾಗುವುದು. ಇದರ ನೆರವಿನಿಂದ ಯಕೃತ್ತು ನಮ್ಮ ರಕ್ತದಲ್ಲಿ ಗ್ಲೂಕೋಸ್ ಅಂಶ ಸುರಕ್ಷಿತ ಮಟ್ಟದಲ್ಲಿರುವಂತೆ (ಒಂದು ಡೆಸಿಲೀಟರ್ ರಕ್ತದಲ್ಲಿ 80-100 ಮಿಲಿಗ್ರಾಮ್‍ಗಳು) ಕಾಯುತ್ತದೆ. ಈ ಮಿತಿ ಮೀರಿದರೆ ಮಧುಮೇಹ ಸನ್ನಿಹಿತ.

**ಆಕ್ಸಿಟಾಸಿನ್ ಮತ್ತು ವ್ಯಾಸೊಪ್ರೆಸಿನ್**: ಪಿಟ್ಯೂಟರಿ ಗ್ರಂಥಿಯ ಹಿಂಬದಿಯ ಹಾಲೆಯಿಂದ ಆಕ್ಸಿಟಾಸಿನ್ ಮತ್ತು ವ್ಯಾಸೊಪ್ರೆಸಿನ್ ಹಾರ್ಮೋನುಗಳು ಸ್ರವಿಸುತ್ತವೆ. ಗರ್ಭಕೋಶದ ಸ್ನಾಯುಗಳು ಮತ್ತು ರಕ್ತನಾಳಗಳನ್ನು ಸಂಕುಚಿಸಿ, ಹೆಚ್ಚು ರಕ್ತಸ್ರಾವಕ್ಕೆ ಎಡೆಗೊಡದೆ ಸುಲಭ ಪ್ರಸವವಾಗಲು ಆಕ್ಸಿಟಾಸಿನ್ ಮಾಡಲೂ ಇದು ಸಹಾಯಕ. ದೇಹದ ಜಲಸಮತೋಲನ ವ್ಯಾಸೊಪ್ರೆಸಿನ್‍ನ ಹೊಣೆ. ಅದರ ಕೊರತೆಯಿಂದ ನಿಸ್ಸಾರ ಮಧುಮೇಹ ಎಂಬ ಸ್ಥಿತಿ ಉಂಟಾಗುವುದು. ಈ ಸ್ಥಿತಿಯಲ್ಲಿ ರೋಗಿ ಪ್ರತಿ ದಿನ 30 ಲೀಟರ್‌ಗಳಷ್ಟು ಮೂತ್ರವನ್ನು ವಿಸರ್ಜಿಸುತ್ತಾನೆ.

**ಕಾರ್ಟಿಸೋನ್‍ಗಳು**: ದೇಹದಲ್ಲಿ ಸೋಡಿಯಮ್-ಪೊಟ್ಯಾಸಿಯಮ್ ಸಮತೋಲನ ಕಾಪಾಡುವುದು ಕಾರ್ಟಿಸೋನ್‍ಗಳ ಕಾರ್ಯ. ಇವು ಅಡ್ರೀನಲ್ ಗ್ರಂಥಿಗಳ ಉತ್ಪನ್ನ. ಈ ಗ್ರಂಥಿಗಳು ಉತ್ಪಾದಿಸುವ ಅಡ್ರೀನಲಿನ್ ಅಪಾಯಗಳನ್ನು ಎದುರಿಸಲು ಮತ್ತು ಅವುಗಳಿಂದ ಪಾರಾಗಲು ಸಹಾಯಕ.

**ತೈರಾಕ್ಸಿನ್**: ತೈರಾಯ್ಡ್ ಗ್ರಂಥಿಗಳಲ್ಲಿ ತೈರಾಕ್ಸಿನ್ ಜನ್ಯ. ಇದು ಅಯೊಡೀನ್ ಉಳ್ಳ ಹಾರ್ಮೋನ್. ಇದರ ಕೊರತೆಯಿಂದ ಗಳಗಂಡ ರೋಗ ಪ್ರಾಪ್ತ. ಆದ್ದರಿಂದಲೇ ಅಡುಗೆ ಉಪ್ಪಿಗೆ (NaCl) ಸೋಡಿಯಮ್ ಅಯೊಡೈಡ್ ಕೂಡಿಸಿಯೇ ಮಾರಬೇಕು ಎಂಬ ಕಾನೂನು.

**ಈಸ್ಟ್ರೋಜನ್ ಮತ್ತು ಟೆಸ್ಟೊಸ್ಟೆರೋನ್**: ಅಂಡಾಶಯಗಳಲ್ಲಿ ಈಸ್ಟ್ರೊಜನ್‍ಗಳು ಮತ್ತು ವೃಷಣಗಳಲ್ಲಿ ಟೆಸ್ಟೊಸ್ಟೆರೋನ್‍ಗಳ ಹುಟ್ಟು. ಇವು ಅನುಕ್ರಮವಾಗಿ ಸ್ತ್ರೀ ಪುರುಷರ ಲೈಂಗಿಕ ಲಕ್ಷಣಗಳು ಮತ್ತು ಚಟುವಟಿಕೆಗಳ ಮೇಲೆ ಪ್ರಭಾವ ಬೀರುತ್ತವೆ.

ಸಸ್ಯಗಳೂ ಹಾರ್ಮೋನುಗಳಿಂದ ಪ್ರಭಾವಿತ. ಪುಷ್ಪೋತ್ಪತ್ತಿ ಪ್ರೇರಕವಾದ **ಫ಼್ಲಾರಿಜೆನ್** ಒಂದು ಉದಾಹರಣೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
*HMRbase: A database of hormones and their receptors 
*

ವರ್ಗ:ಶರೀರ ವಿಜ್ಞಾನ
ವರ್ಗ:ಜೀವರಸಾಯನಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅರುಣಾ ರಾಯ್

**ಅರುಣಾ ರಾಯ್** (ಜನನ 26 ಮೇ 1946) ಭಾರತೀಯ ರಾಜಕೀಯ ಮತ್ತು ಸಾಮಾಜಿಕ ಕಾರ್ಯಕರ್ತರಾಗಿದ್ದು, ಅವರು ಮಜ್ದೂರ್ ಕಿಸಾನ್ ಶಕ್ತಿ

ಸಂಘಟನೆಯನ್ನು(ಎಂಕೆಎಸ್ಎಸ್) ("ಕಾರ್ಮಿಕರು ಮತ್ತು ರೈತರ ಸಾಮರ್ಥ್ಯ ಒಕ್ಕೂಟ") ಜೊತೆಗೆ ಶಂಕರ್ ಸಿಂಗ್, ನಿಖಿಲ್ ಡೇ ಮತ್ತು ಇತರ ಅನೇಕರನ್ನು ಸ್ಥಾಪಿಸಿದರು. ಸಮಾಜದ ದುರ್ಬಲ ವರ್ಗದವರಿಗಾಗಿ ಅವರು ಮಾಡಿದ ಕೆಲಸಕ್ಕೆ ಹೆಸರುವಾಸಿಯಾಗಿದ್ದ ಅವರು, ಎನ್‌ಎಸಿ, ರಾಷ್ಟ್ರೀಯ ಸಲಹಾ ಸಮಿತಿಯ ಸದಸ್ಯರಾಗಿದ್ದರು, ಇದನ್ನು ಅಂದಿನ ಯುಪಿಎ -1 ಸರ್ಕಾರವು ಸ್ಥಾಪಿಸಿತು, ಇದನ್ನು ಸೋನಿಯಾ ಗಾಂಧಿ ನೇತೃತ್ವದಲ್ಲಿ ಅದರ ಅಧಿಕಾರಾವಧಿಯಲ್ಲಿ. ಅವರು ರಾಷ್ಟ್ರೀಯ ಮಹಿಳಾ ಒಕ್ಕೂಟದ ರಾಷ್ಟ್ರೀಯ ಅಧ್ಯಕ್ಷರಾಗಿದ್ದರು.

## ಆರಂಭಿಕ ಜೀವನ 
ರಾಯ್ ಜನಿಸಿದ್ದು ಚೆನ್ನೈನಲ್ಲಿ. ಅವಳು ದೆಹಲಿಯಲ್ಲಿ ಬೆಳೆದರು, ಅಲ್ಲಿ ಅವರ ತಂದೆ ಸರ್ಕಾರಿ ನೌಕರರಾಗಿದ್ದರು. ದೆಹಲಿ ವಿಶ್ವವಿದ್ಯಾಲಯದ ಇಂದ್ರಪ್ರಸ್ಥ ಕಾಲೇಜಿನಲ್ಲಿ ಇಂಗ್ಲಿಷ್ ಸಾಹಿತ್ಯವನ್ನು ಅಧ್ಯಯನ ಮಾಡಿದರು.

ಅವರು 1968 ಮತ್ತು 1974 ರ ನಡುವೆ ಭಾರತೀಯ ಆಡಳಿತ ಸೇವೆಯಲ್ಲಿ ನಾಗರಿಕ ಸೇವಕರಾಗಿ ಸೇವೆ ಸಲ್ಲಿಸಿದರು.

## ಮಜ್ದೂರ್ ಕಿಸಾನ್ ಶಕ್ತಿ ಸಂಗಥನ್ 
ರಾಯ್ ನಾಗರಿಕ ಸೇವೆಗಳಿಗೆ ರಾಜೀನಾಮೆ ನೀಡಿದರು ಮತ್ತು ಬಡವರು ಮತ್ತು ಅಂಚಿನಲ್ಲಿರುವವರಿಗೆ ಸಂಬಂಧಿಸಿದ ವಿಷಯಗಳ ಬಗ್ಗೆ ಕೆಲಸ ಮಾಡಲು ಪ್ರಾರಂಭಿಸಿದರು. ಅವರು ರಾಜಸ್ಥಾನದ ಟಿಲೋನಿಯಾದಲ್ಲಿನ ಸಾಮಾಜಿಕ ಕಾರ್ಯ ಮತ್ತು ಸಂಶೋಧನಾ ಕೇಂದ್ರಕ್ಕೆ (ಎಸ್‌ಡಬ್ಲ್ಯುಆರ್‌ಸಿ) ಸೇರಿದರು. 1987 ರಲ್ಲಿ, ಅವರು ನಿಖಿಲ್ ಡೇ, ಶಂಕರ್ ಸಿಂಗ್ ಮತ್ತು ಇತರರೊಂದಿಗೆ ಮಜ್ದೂರ್ ಕಿಸಾನ್ ಶಕ್ತಿ ಸಂಘಟನೆಯನ್ನು ಸ್ಥಾಪಿಸಿದರು.

ಕಾರ್ಮಿಕರ ನ್ಯಾಯಯುತ ಮತ್ತು ಸಮಾನ ವೇತನಕ್ಕಾಗಿ ಹೋರಾಡುವ ಮೂಲಕ ಎಂಕೆಎಸ್ಎಸ್ ಪ್ರಾರಂಭವಾಯಿತು, ಇದು ಭಾರತದ ಮಾಹಿತಿ ಹಕ್ಕು ಕಾಯ್ದೆ ಜಾರಿಗೆ ತರಲು ಹೋರಾಟವಾಗಿ ರೂಪುಗೊಂಡಿತು. ಅರುಣಾ ರಾಯ್ ಅವರು ಎಂಕೆಎಸ್ಎಸ್ ಮತ್ತು ಜನರ ಮಾಹಿತಿ ಹಕ್ಕುಗಳ ರಾಷ್ಟ್ರೀಯ ಅಭಿಯಾನ (ಎನ್‌ಸಿಪಿಆರ್‌ಐ) ಮೂಲಕ ಭಾರತದಲ್ಲಿ ಮಾಹಿತಿ ಹಕ್ಕು ಚಳವಳಿಯ ನಾಯಕರಾಗಿದ್ದಾರೆ, ಇದು ಅಂತಿಮವಾಗಿ 2005 ರಲ್ಲಿ ಮಾಹಿತಿ ಹಕ್ಕು ಕಾಯ್ದೆ ಅಂಗೀಕಾರದೊಂದಿಗೆ ಯಶಸ್ವಿಯಾಯಿತು.

## ಪ್ರಚಾರಗಳು 
ಅರುಣಾ ರಾಯ್ ಬಡವರ ಮತ್ತು ಅಂಚಿನಲ್ಲಿರುವವರ ಹಕ್ಕುಗಳಿಗಾಗಿ ಹಲವಾರು ಅಭಿಯಾನಗಳಲ್ಲಿ ಮುಂಚೂಣಿಯಲ್ಲಿದ್ದರು. ಇವುಗಳಲ್ಲಿ, ಪ್ರಮುಖವಾಗಿ, ಮಾಹಿತಿ ಹಕ್ಕು, ಕೆಲಸ ಮಾಡುವ ಹಕ್ಕು ( NREGA ), ಮತ್ತು ಆಹಾರದ ಹಕ್ಕನ್ನು ಒಳಗೊಂಡಿದೆ. ತೀರಾ ಇತ್ತೀಚೆಗೆ, ಅವರು ಪಿಂಚಣಿ ಪರಿಷತ್  ನ ಸದಸ್ಯರಾಗಿ ಅಸಂಘಟಿತ ವಲಯದ ಕಾರ್ಮಿಕರಿಗೆ ಸಾರ್ವತ್ರಿಕ, ಕೊಡುಗೆ ರಹಿತ ಪಿಂಚಣಿ ಅಭಿಯಾನದಲ್ಲಿ ಭಾಗಿಯಾಗಿದ್ದಾರೆ ಮತ್ತು ವಿಸ್ಲ್ಬ್ಲೋವರ್ ಪ್ರೊಟೆಕ್ಷನ್ ಕಾನೂನು ಮತ್ತು ಕುಂದುಕೊರತೆ ಪರಿಹಾರ ಆಕ್ಟ್.

## ಪ್ರಶಸ್ತಿಗಳು ಮತ್ತು ಇತರ ಕೆಲಸಗಳು 
ಅವರು ರಾಜೀನಾಮೆ ನೀಡುವವರೆಗೂ 2006 ರವರೆಗೆ ರಾಷ್ಟ್ರೀಯ ಸಲಹಾ ಮಂಡಳಿಯ [ಎನ್‌ಎಸಿ] ಸದಸ್ಯರಾಗಿ ಸೇವೆ ಸಲ್ಲಿಸಿದರು.

ಮಜ್ದೂರ್ ಕಿಸಾನ್ ಶಕ್ತಿ ಸಂಗಥನ್ ಅವರೊಂದಿಗೆ ಇದ್ದಾಗ, ಅರುಣಾ ರಾಯ್ ಅವರಿಗೆ 1991 ರಲ್ಲಿ ಟೈಮ್ಸ್ ಫೆಲೋಶಿಪ್ ಪ್ರಶಸ್ತಿ ನೀಡಲಾಯಿತು, ಗ್ರಾಮೀಣ ಕಾರ್ಮಿಕರ ಸಾಮಾಜಿಕ ನ್ಯಾಯ ಮತ್ತು ಸೃಜನಶೀಲ ಅಭಿವೃದ್ಧಿಯ ಹಕ್ಕುಗಳಿಗಾಗಿ ಅವರು ಮಾಡಿದ ಕೆಲಸಕ್ಕಾಗಿ. 2000 ರಲ್ಲಿ, ಅವರು ಸಮುದಾಯ ನಾಯಕತ್ವಕ್ಕಾಗಿ ರಾಮನ್ ಮ್ಯಾಗ್ಸೆಸೆ ಪ್ರಶಸ್ತಿಯನ್ನು ಪಡೆದರು. 2010 ರಲ್ಲಿ ಅವರು ಸಾರ್ವಜನಿಕ ಆಡಳಿತ, ಅಕಾಡೆಮಿ ಮತ್ತು ನಿರ್ವಹಣೆಯಲ್ಲಿನ ಶ್ರೇಷ್ಠತೆಗಾಗಿ ಲಾಲ್ ಬಹದ್ದೂರ್ ಶಾಸ್ತ್ರಿ ರಾಷ್ಟ್ರೀಯ ಪ್ರಶಸ್ತಿಯನ್ನು ಪಡೆದರು. 2011 ರಲ್ಲಿ, *ಟೈಮ್* ನಿಯತಕಾಲಿಕೆಯು ವಿಶ್ವದ ಅತ್ಯಂತ ಪ್ರಭಾವಶಾಲಿ ನೂರು ಜನರಲ್ಲಿ ಒಬ್ಬರಾಗಿ ಹೆಸರಿಸಲ್ಪಟ್ಟಿದ್ದಾರೆ. ಸೆಪ್ಟೆಂಬರ್ 2017 ರಲ್ಲಿ ಇಂಡಿಯಾ ಟೈಮ್ಸ್ ರಾಯ್ ಅವರನ್ನು 11 ಮಾನವ ಹಕ್ಕುಗಳ ಕಾರ್ಯಕರ್ತರಲ್ಲಿ ಒಬ್ಬರನ್ನಾಗಿ ಪಟ್ಟಿ ಮಾಡಿತು, ಅವರ ಜೀವನ ಮಿಷನ್ ಇತರರಿಗೆ ಗೌರವಾನ್ವಿತ ಜೀವನವನ್ನು ಒದಗಿಸುತ್ತದೆ 

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೪೬ ಜನನ
ಆಟ ಸಂದೀಪ್

**ಆಟ ಸಂದೀಪ್** ಒಬ್ಬ ಭಾರತೀಯ ನೃತ್ಯ ಸಂಯೋಜಕ ಮತ್ತು ನಟ. ಇವರು ತೆಲುಗು ಚಿತ್ರರ೦ಗದಲ್ಲಿ ಕೆಲಸ ಮಾಡುತ್ತಾರೆ. ಇವರು ವಿಜಯ್ ದೇವರಕೊಂಡ, ಸಾಯಿ ಧರಂ ತೇಜ್, ಕಾರ್ತಿಕೇಯ ಗುಮ್ಮಕೊಂಡ, ವರುಣ್ ತೇಜ್ ಮು೦ತಾದ ಖ್ಯಾತ ನಟರಿಗೆ ನೃತ್ಯ ತರಬೇತಿ ನೀಡಿದ್ದಾರೆ. ಇವರು ಕಾಕಿನಾಡದಲ್ಲಿ ಬೆಳೆದು ಈಗ ಹೈದರಾಬಾದ್ ನಲ್ಲಿ ನೆಲೆಸಿರುವರು.

ಸ೦ದೀಪ್ ೧೫ ನೆ ವಯಸ್ಸಿನಲ್ಲಿ ನೃತ್ಯಾಭ್ಯಾಸ ಪ್ರಾರ೦ಭಿಸಿದರು. ಇವರ ನಿಜವಾದ ಹೆಸರು ಸಂದೀಪ್ ತಾಮ್ರಪಲ್ಲಿ. ಇವರು ಜ಼ೀ ತೆಲುಗು ಚಾನೆಲ್ಲಿನಲ್ಲಿ ಬರುವ ಆಟ ಎ೦ಬ ನೃತ್ಯ ಕಾರ್ಯಕ್ರಮವನ್ನು ಗೆದ್ದ ನ೦ತರ "ಆಟ ಸಂದೀಪ್" ಎ೦ದು ಪ್ರಸಿದ್ಧರಾದರು. ಇವರು ಹಲವು ಧಾರಾವಾಹಿಗಳಲ್ಲಿ ನಟಿಸಿದ್ದಾರೆ.

## ಉಲ್ಲೇಖಗಳು
ವೆನ್ಲಾಕ್ ಜಿಲ್ಲಾ ಆಸ್ಪತ್ರೆ

**ವೆನ್‌ಲಾಕ್ ಜಿಲ್ಲಾ ಆಸ್ಪತ್ರೆ** ಕರ್ನಾಟಕದ ಮಂಗಳೂರು ನಗರದಲ್ಲಿನ ಸರಕಾರಿ ಆಸ್ಪತ್ರೆಯಾಗಿದೆ. ೧೯೪೮ ರಲ್ಲಿ ಸ್ಥಾಪನೆಯಾದ ಇದನ್ನು ಮದ್ರಾಸ್ ಸರ್ಕಾರವು ೧೮೯೧ ರಲ್ಲಿ ಸ್ವಾಧೀನಪಡಿಸಿಕೊಂಡಿತು ಮತ್ತು ಅಂದಿನ ಗವರ್ನರ್ ಬೀಲ್ಬಿ ಲಾಲಿ, ೩ನೇ ಬ್ಯಾರನ್ ವೆನ್‌ಲಾಕ್ ಅವರ ಹೆಸರನ್ನು ಇಡಲಾಯಿತು. ಇದು ೨೦೧೯ ರ ಹೊತ್ತಿಗೆ ೧೦೦೦ ಹಾಸಿಗೆಗಳನ್ನು ಒಳಗೊಂಡಿದೆ. ಇದನ್ನು ಕಸ್ತೂರ್ಬಾ ವೈದ್ಯಕೀಯ ಕಾಲೇಜು ಬೋಧನಾ ಆಸ್ಪತ್ರೆಯಾಗಿ ಬಳಸುತ್ತದೆ. ವೆನ್‌ಲಾಕ್ ಆಸ್ಪತ್ರೆಯನ್ನು ಕರ್ನಾಟಕ ಸರ್ಕಾರವು ಮಾರ್ಚ್ ೨೬, ೨೦೨೦ ರಂದು ಮೀಸಲಾದ ಕೋವಿಡ್-೧೯ ಚಿಕಿತ್ಸಾ ಆಸ್ಪತ್ರೆಯಾಗಿ ಪರಿವರ್ತಿಸಿದೆ.

## ಉಲ್ಲೇಖಗಳು
ಬೇಥುವಾಡಹರಿ ವನ್ಯಜೀವಿ ಅಭಯಾರಣ್ಯ

thumb

**ಬೇಥುವಾಡಹರಿ ವನ್ಯಜೀವಿ ಅಭಯಾರಣ್ಯ**ವು ಭಾರತದ ಪಶ್ಚಿಮ ಬಂಗಾಳ ರಾಜ್ಯದ ನಾಡಿಯಾ ಜಿಲ್ಲೆಯ ಬೇಥುವಾಡಹರಿ ಪಟ್ಟಣದಲ್ಲಿ (ನಕಾಶಿಪಾರಾ ಪ್ರದೇಶ) ಸ್ಥಿತವಾಗಿದೆ. ಈ ಅಭಯಾರಣ್ಯವು ರಾಷ್ಟ್ರೀಯ ಹೆದ್ದಾರಿ ೩೪ರ ಪಕ್ಕದಲ್ಲಿದೆ. ಈ ಅಭಯಾರಣ್ಯವು ೬೭ ಹೆಕ್ಟೇರುಗಳನ್ನು ಆವರಿಸಿದೆ. ಮಧ್ಯ ಗಂಗಾ ಮೆಕ್ಕಲು ಮಣ್ಣು ವಲಯದ ಒಂದು ಭಾಗವನ್ನು ಸಂರಕ್ಷಿಸಲು ಇದನ್ನು ೧೯೮೦ರಲ್ಲಿ ಸ್ಥಾಪಿಸಲಾಯಿತು.

ಈ ಅಭಯಾರಣ್ಯವು ಚೀತಲ್, ಗುಳ್ಳೆನರಿ, ಬಂಗಾಳ ನರಿ, ಮುಳ್ಳುಹಂದಿ ಮತ್ತು ಲಂಗೂರ್‌ಗಳನ್ನು ದೊಡ್ಡ ಸಂಖ್ಯೆಯಲ್ಲಿ ಹೊಂದಿದೆ. ಪಕ್ಷಿ ಜಾತಿಗಳಲ್ಲಿ ಪ್ಯಾರಕೀಟ್‍ಗಳು, ಭಾರತೀಯ ಕೋಗಿಲೆಗಳು, ಮುಲ್ಲಾ ಹಕ್ಕಿಗಳು ಹಾಗೂ ಇತರ ಹೆಚ್ಚು ಚಿಕ್ಕ ಪಕ್ಷಿಗಳು ಸೇರಿವೆ, ಸರೀಸೃಪಗಳು ಮತ್ತು ಉಭಯಚರಗಳಲ್ಲಿ ಹೆಬ್ಬಾವುಗಳು, ಮಾನಿಟರ್ ಹಲ್ಲಿಗಳು ಮತ್ತು ಒಂದು ಪ್ರಕಾರದ ಚಿಕ್ಕ ಮೊಸಳೆಯಾದ ಘಡಿಯಾಲ್‍ಗಳು ಸೇರಿವೆ. ಈ ಅಭಯಾರಣ್ಯವು ಆರಂಭಿಕ ಛಾಯಾಗ್ರಾಹಕ್ರು, ಪ್ರವಾಸಿಗಳು ಇತ್ಯಾದಿಗಳಿಗೆ ಅದ್ಭುತ ಸ್ಥಳವಾಗಿದೆ.

## ಉಲ್ಲೇಖಗಳು 
ವರ್ಗ:ವನ್ಯಜೀವಿ ಅಭಯಾರಣ್ಯಗಳು
ವಿವೇಕ್ ತೇಜ

thumb
**ವಿವೇಕ್ ತೇಜ** ಓರ್ವ ಭಾರತೀಯ ಕರಾಟೆ ಪಟು. ಇವರು ಎರಡು ಬಾರಿ ಯು.ಎಸ್. ಒಪನ್ ಸ್ಪರ್ಧೆ ಹಾಗೂ ೨೦೧೬ ವಿಶ್ವ ಸಮರ ಕಲೆಗಳ ಚಾಂಪಿಯನ್‌ಶಿಪನ್ನು ಗೆದ್ದಿದ್ದಾರೆ. ೨೦೧೮ ಕಾಮನ್ವೆಲ್ತ್ ಆಟಗಳಲ್ಲಿ ಭಾರತವನ್ನು ಪ್ರತಿನಿಧಿಸಿದ ಇವರು, ೭ ಬಗೆಯ ಸಮರ ಕಲೆಗಳಲ್ಲಿ ತಜ್ಞರಾಗಿದ್ದಾರೆ (ಕರಾಟೆ, ಕಿಕ್ ಬಾಕ್ಸಿಂಗ್, ಬಾಕ್ಸಿಂಗ್, ಮುಯೆ ಥಾಯ್, ಕಲರಿಪಯಟ್ಟು, ಸಿಲಾಂಬಮ್ ಮತ್ತು ಟೇಕ್ವಾಂಡೋ).

ವಿವೇಕ್ ತೇಜ ಮೂಲತಹ ತೆಲಂಗಾಣ ರಾಜ್ಯದ ನಲ್ಗೊಂಡ ಊರಿನವರು. ಇವರು ೮ ವಯಸ್ಸಿನಲ್ಲಿ ಕರಾಟೆ ಅಭ್ಯಾಸ ಪ್ರಾರಂಭಿಸಿದರು ಮತ್ತು ಖ್ಯಾತ ತರಬೇತುದಾರ ಜುಡ್ ರೀಡ್ ನವರಿಂದ ತರಬೇತಿ ಪಡೆದರು. ಇವರು ವೆಂಕಟೇಶ್, ರಾಣಾ ದಗ್ಗುಬತಿ ಮುಂತಾದಂತಹ ತೆಲುಗು ನಟರಿಗೆ ಸಮರ ಕಲೆಗಳ ತರಬೇತಿ ನೀಡಿ, ತಮ್ಮ ಅಭ್ಯಾಸದ ಖರ್ಚನ್ನು ತೀರಿಸಿದರು.

## ಉಲ್ಲೇಖಗಳು
ಲಕ್ಷ್ಮಣ ದೇವಾಲಯ

**ಲಕ್ಷ್ಮಣ ದೇವಾಲಯ**ವು ಭಾರತದ ಖಜುರಾಹೊದಲ್ಲಿ ಸ್ಥಿತವಾಗಿರುವ, ಯಶೋವರ್ಮನ್ ಕಟ್ಟಿಸಿದ ೧೦ನೇ ಶತಮಾನದ ಹಿಂದೂ ದೇವಾಲಯವಾಗಿದೆ. ಇದು ವಿಷ್ಣುವಿನ ಒಂದು ರೂಪವಾದ ವೈಕುಂಠ ವಿಷ್ಣುವಿಗೆ ಸಮರ್ಪಿತವಾಗಿದೆ.

## ಶಿಲ್ಪಗಳು 
### ಮುಖ್ಯ ವಿಗ್ರಹ 
thumb|ಮುಖ್ಯ ವಿಗ್ರಹ (ಮೂರು ಶಿರಗಳ ವಿಷ್ಣು), ಲಕ್ಷ್ಮಣ ದೇವಾಲಯ

ಚಿತ್ರ:Lakshmana Temple 01.jpg|
ಚಿತ್ರ:Lakshmana Temple 02.jpg|
ಚಿತ್ರ:Lakshmana Temple 03.jpg|
ಚಿತ್ರ:Lakshmana Temple 04.jpg|
ಚಿತ್ರ:Lakshmana Temple 05.jpg|
ಚಿತ್ರ:Lakshmana Temple 06.jpg|
ಚಿತ್ರ:Lakshmana Temple 07.jpg|
ಚಿತ್ರ:Lakshmana Temple 08.jpg|
ಚಿತ್ರ:Lakshmana Temple 09.jpg|
ಚಿತ್ರ:Lakshmana Temple 10.jpg|
ಚಿತ್ರ:Lakshmana Temple 11.jpg|
ಚಿತ್ರ:Lakshmana Temple 12.jpg|
ಚಿತ್ರ:Lakshmana Temple 13.jpg|
ಚಿತ್ರ:Lakshmana Temple 14.jpg|
ಚಿತ್ರ:Lakshmana Temple 15.jpg|
ಚಿತ್ರ:Lakshmana Temple 16.jpg|
ಚಿತ್ರ:Lakshmana Temple 17.jpg|
ಚಿತ್ರ:Lakshmana Temple 18.jpg|
ಚಿತ್ರ:Lakshmana Temple 19.jpg|
ಚಿತ್ರ:Lakshmana Temple 20.jpg|
ಚಿತ್ರ:Lakshmana Temple 21.jpg|
ಚಿತ್ರ:Lakshmana Temple 22.jpg|
ಚಿತ್ರ:Lakshmana Temple 23.jpg|
ಚಿತ್ರ:Lakshmana Temple 24.jpg|
ಚಿತ್ರ:Lakshmana Temple 25.jpg|

### ಹೊರ ಗೋಡೆಯ ಶಿಲ್ಪಗಳು 

ಚಿತ್ರ:Khajuraho India, Lakshman Temple, Sculpture 02.JPG|ಗಣೇಶನ ಶಿಲ್ಪ (ಹೊರ ಗೋಡೆ)
ಚಿತ್ರ:Khajuraho India, Lakshman Temple, Sculpture 03.JPG|ಶಿಲ್ಪ (ಹೊರಗೋಡೆ)
ಚಿತ್ರ:Khajuraho India, Lakshman Temple, Sculpture 04.JPG|ಶಿಲ್ಪ (ಹೊರಗೋಡೆ)
ಚಿತ್ರ:Khajuraho India, Lakshman Temple, Sculpture 05.JPG|ಶಿಲ್ಪ (ಹೊರಗೋಡೆ)
ಚಿತ್ರ:Khajuraho India, Lakshman Temple, Sculpture 06.JPG|ಶಿಲ್ಪ (ಹೊರಗೋಡೆ)

### ದೇವಾಲಯದೊಳಗಿನ ಶಿಲ್ಪಗಳು 

ಚಿತ್ರ:Khajuraho India, Lakshman Temple, Sculpture 08.JPG|ನರಸಿಂಹ ಶಿಲ್ಪ (ಗರ್ಭಗೃಹದೊಳಗೆ)
ಚಿತ್ರ:Khajuraho India, Lakshman Temple, Sculpture 09.JPG|ಭಗ್ನಗೊಂಡ ವರಾಹ ಶಿಲ್ಪ (ಗರ್ಭಗೃಹದೊಳಗೆ)
ಚಿತ್ರ:Khajuraho India, Lakshman Temple, Sculpture 10.JPG|ಮಹಿಷಾಸುರನನ್ನು ಕೊಲ್ಲುತ್ತಿರುವ ದೇವಿಯ ಶಿಲ್ಪ (ಗರ್ಭಗೃಹದೊಳಗೆ)
ಚಿತ್ರ:Khajuraho India, Lakshman Temple, Sculpture 11.JPG|ಲಕ್ಷ್ಮಣ ದೇವಾಲಯ, ಖಜುರಾಹೊ
ಚಿತ್ರ:Khajuraho India, Lakshman Temple, Sculpture 12.JPG|ಹಯಗ್ರೀವ ಶಿಲ್ಪ (ಗರ್ಭಗೃಹದೊಳಗೆ)
ಚಿತ್ರ:Khajuraho India, Lakshman Temple, Sculpture 13.JPG|ವಾಮನನ ಶಿಲ್ಪ (ಗರ್ಭಗೃಹದೊಳಗೆ)
ಚಿತ್ರ:Khajuraho India, Lakshman Temple, Sculpture 14.JPG|ಶಿವ ಮತ್ತು ಬ್ರಹ್ಮರ ಶಿಲ್ಪ (ಗರ್ಭಗೃಹದೊಳಗೆ)

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* M.P. Tourism Website, Official Website of Madhya Pradesh State Tourism Corporation, Khajuraho
* Archaeological Survey of India, Bhopal Division, Index Page for Khajuraho - Chhatarpur
* Archaeological Survey of India, Bhopal Division, Lakshmana Temple, Khajuraho

ವರ್ಗ:ದೇವಾಲಯಗಳು
ಚಿತ್ರಗುಪ್ತ ದೇವಾಲಯ

[thumb|ಚಂದ್ರಗುಪ್ತ ದೇವಾಲಯ, [ಖಜುರಾಹೊ]]

**ಚಿತ್ರಗುಪ್ತ ದೇವಾಲಯ**ವು ಭಾರತದ ಮಧ್ಯ ಪ್ರದೇಶ ರಾಜ್ಯದ ಖಜುರಾಹೊ ಪಟ್ಟಣದಲ್ಲಿ ಸ್ಥಿತವಾಗಿರುವ ೧೧ ನೇ ಶತಮಾನದ ಸೂರ್ಯ ದೇವಾಲಯವಾಗಿದೆ. ವಾಸ್ತುಕಲಾರೀತ್ಯ ಇದು ಹತ್ತಿರದ ಜಗದಂಬಿ ದೇವಾಲಯವನ್ನು ಬಹಳವಾಗಿ ಹೋಲುತ್ತದೆ.

ಶಾಸನ ಸಾಕ್ಷ್ಯಾಧಾರಗಳನ್ನು ಆಧರಿಸಿ, ದೇವಾಲಯದ ನಿರ್ಮಾಣದ ಕಾಲಮಾನವು ಕ್ರಿ.ಶ. 1020-1025 ಎಂದು ನಿರ್ಧರಿಸಬಹುದು. ಪ್ರಾಯಶಃ ಇದನ್ನು 23 ಫ಼ೆಬ್ರುವರಿ 1023 ರಂದು, ಮಹಾ ಶಿವರಾತ್ರಿಯ ಸಂದರ್ಭದಂದು ಪವಿತ್ರೀಕರಿಸಲಾಯಿತು.

ಇದು ಪ್ರದಕ್ಷಿಣಾ ಪಥವಿರುವ ಒಂದು ಒಳಕೋಣೆ, ಮುಖಮಂಟಪ, ಬಾಹುಗಳಿರುವ *ಮಹಾಮಂಟಪ*, ಮತ್ತು ಒಂದು ಪ್ರವೇಶದ್ವಾರ ಮಂಟಪವನ್ನು ಹೊಂದಿದೆ. ದೊಡ್ಡ ಹಜಾರವು ಅಷ್ಟಕೋನಾಕೃತಿಯ ಛಾವಣಿಯನ್ನು ಹೊಂದಿದ್ದು ಜಗದಂಬಿ ದೇವಾಲಯದಲ್ಲಿನ ಅನುಗುಣವಾದ ಛಾವಣಿಗಿಂತ ಹೆಚ್ಚು ಅಲಂಕೃತವಾಗಿದೆ.

## ಚಿತ್ರಗಳು 

ಚಿತ್ರ:Chitragupta Temple, Khajuraho 10.jpg|ಹೊರಗಿನ ಶಿಲ್ಪಗಳು
ಚಿತ್ರ:Khajuraho couple kissing.jpg|ಮಿಥುನ ದಂಪತಿ
ಚಿತ್ರ:9 Khajiro Chitragupta apsara mithuna.jpg|ಅಪ್ಸರೆ (ಬಲಕ್ಕೆ) ತನ್ನ *ಯೋನಿ*ಯನ್ನು ಬಹಿರಂಗಪಡಿಸುತ್ತಾಳೆ
ಚಿತ್ರ:6. Khajuraho Chitrgupta apsara.jpg|ಅಪ್ಸರೆ (ಬಲಕ್ಕೆ) ತನ್ನ *ಯೋನಿ*ಯನ್ನು ಬಹಿರಂಗಪಡಿಸುತ್ತಾಳೆ
ಚಿತ್ರ:Brahma and his consort.jpg|ಬ್ರಹ್ಮ ಮತ್ತು ಅವನ ಪತ್ನಿ
ಚಿತ್ರ:Sculpture in Chitragupta temple.jpg|ಸುರಸುಂದರಿ

## ಉಲ್ಲೇಖಗಳು 
## ಗ್ರಂಥಸೂಚಿ 
* 
* 
* 
* 
* 
* 

ವರ್ಗ:ದೇವಾಲಯಗಳು
ಉಜ್ಜಯಂತ ಅರಮನೆ

thumb
**ಉಜ್ಜಯಂತ ಅರಮನೆ**ಯು (ಕೋಕ್ ಬೊರೋಕ್ ಭಾಷೆಯಲ್ಲಿ *ನುಯುಂಗ್ಮಾ*) ಈಗ ತ್ರಿಪುರಾ ರಾಜ್ಯದ ರಾಜಧಾನಿಯಾಗಿರುವ ಅಗರ್ತಲದಲ್ಲಿ ಸ್ಥಿತವಾಗಿರುವ ಒಂದು ವಸ್ತು ಸಂಗ್ರಹಾಲಯ ಮತ್ತು ತ್ರಿಪುರಾ ರಾಜ್ಯದ ಹಿಂದಿನ ಅರಮನೆಯಾಗಿದೆ. ಈ ಅರಮನೆಯನ್ನು ಮಹಾರಾಜ ರಾಧಾ ಕಿಶೋರ್ ಮಾಣಿಕ್ಯ ದೇಬ್‍ಬರ್ಮ ೧೮೯೯ ಮತ್ತು ೧೯೦೧ರ ನಡುವೆ ಕಟ್ಟಿಸಿದರು. ಇದು ಎರಡು ಸರೋವರಗಳ ದಡದ ಮೇಲೆ ನಿಂತಿದೆ ಮತ್ತು ಮುಘಲ್ ಶೈಲಿಯಿಂದ ಸ್ಫೂರ್ತಿ ಪಡೆದ ಉದ್ಯಾನವನಗಳಿಂದ ಸುತ್ತುವರಿಯಲ್ಪಟ್ಟಿದೆ. ಇದು ಅಕ್ಟೋಬರ್ ೧೯೪೯ರಲ್ಲಿ ಭಾರತದಲ್ಲಿ ತ್ರಿಪುರಾ ವಿಲೀನವಾಗುವವರೆಗೆ ಅಲ್ಲಿ ಆಳ್ವಿಕೆ ನಡೆಸುತ್ತಿದ್ದ ಮಾಣಿಕ್ಯ ರಾಜವಂಶದ ಗೃಹವಾಗಿತ್ತು. ತ್ರಿಪುರಾ ಸರ್ಕಾರವು ಈ ಅರಮನೆಯನ್ನು ಅರಸರ ಕುಟುಂಬದಿಂದ ೧೯೭೨-೭೩ರಲ್ಲಿ ರೂ. ೨.೫ ದಶಲಕ್ಷಕ್ಕೆ ಖರೀದಿಸಿ ಜುಲೈ ೨೦೧೧ರ ವರೆಗೆ ರಾಜ್ಯದ ವಿಧಾನಸಭೆಯನ್ನು ನಡೆಸಲು ಬಳಸಿತು. ಈಗ ಉಜ್ಜಯಂತ ಅರಮನೆಯು ರಾಜ್ಯ ವಸ್ತು ಸಂಗ್ರಹಾಲಯವಾಗಿದೆ. ಇದು ಮುಖ್ಯವಾಗಿ ಈಶಾನ್ಯ ಭಾರತದಲ್ಲಿ ವಾಸಿಸುತ್ತಿರುವ ಸಮುದಾಯಗಳ ಜೀವನಶೈಲಿ, ಕಲೆ, ಸಂಸ್ಕೃತಿ, ಸಂಪ್ರದಾಯ ಮತ್ತು ಸೌಲಭ್ಯ ಕರಕೌಶಲಗಳನ್ನು ಪ್ರದರ್ಶಿಸುತ್ತದೆ. ಜೊತೆಗೆ, ಬಹಳಷ್ಟು ಶಿಲಾಶಿಲ್ಪಗಳು, ಮಾಣಿಕ್ಯ ರಾಜವಂಶದ ನಾಣ್ಯಗಳು ಮತ್ತು ಕೆಲವು ಇತರ ಕಲಾಕೃತಿಗಳನ್ನು ಪ್ರದರ್ಶಿಸುತ್ತದೆ.

center|thumb|800x800px|ಅರಮನೆಯ ವಿಹಂಗಮ ನೋಟ

## ಛಾಯಾಂಕಣ 

ಚಿತ್ರ:Tripura State Museum Agartala Tripura India.jpg|ರಾತ್ರಿಯ ಹೊತ್ತಿನಲ್ಲಿ ಉಜ್ಜಯಂತ ಅರಮನೆ
ಚಿತ್ರ:A view from a different angle of the Palace.jpg|ಬೇರೊಂದು ಕೋನದಿಂದ ಉಜ್ಜಯಂತ ಅರಮನೆಯ ನೋಟ.
ಚಿತ್ರ:A part of the northern area of the palace.jpg|ಉಜ್ಜಯಂತ ಅರಮನೆಯ ಉತ್ತರ ಪ್ರದೇಶದ ಭಾಗ.
ಚಿತ್ರ:The back lawn under construction.jpg|ನಿರ್ಮಾಣಗೊಳ್ಳುತ್ತಿರುವ ಉಜ್ಜಯಂತ ಅರಮನೆಯ ಹಿಂಬದಿಯ ಹುಲ್ಲುಹಾಸು.

## ಹೊರಗಿನ ಕೊಂಡಿಗಳು 
Video of Ujjayanta Palace

ವರ್ಗ:ತ್ರಿಪುರ
ವರ್ಗ:ಅರಮನೆಗಳು
ಮಂದಾರ್ಮನಿ

thumb

**ಮಂದಾರ್‌ಮನಿ** ಭಾರತದ ಪಶ್ಚಿಮ ಬಂಗಾಳ ರಾಜ್ಯದಲ್ಲಿರುವ ಒಂದು ಕಡಲಬದಿಯ ವಿಹಾರ ಗ್ರಾಮವಾಗಿದೆ. ಇದು ಬಂಗಾಳ ಕೊಲ್ಲಿಯ ಉತ್ತರ ತುದಿಯಲ್ಲಿ ಪೂರ್ವ ಮೇದಿನೀಪುರ್ ಜಿಲ್ಲೆಯಲ್ಲಿ ಸ್ಥಿತವಾಗಿದೆ. ಇದು ಪಶ್ಚಿಮ ಬಂಗಾಳದ ಅತಿ ದೊಡ್ಡ ಕಡಲಬದಿ ವಿಹಾರಧಾಮಗಳಲ್ಲಿ ಒಂದಾಗಿದ್ದು ವೇಗವಾಗಿ ಅಭಿವೃದ್ಧಿಗೊಳ್ಳುತ್ತಿದೆ.

ಇದು ಕೊಲ್ಕತ್ತ-ದೀಘಾ ಮಾರ್ಗದಲ್ಲಿ ಕೊಲ್ಕತ್ತ ವಿಮಾನ ನಿಲ್ದಾಣದಿಂದ ಹೆಚ್ಚುಕಡಿಮೆ ೧೮೦ ಕಿ.ಮಿ. ದೂರದಲ್ಲಿದೆ. ಸುಮಾರು ೧೩ ಕಿ.ಮಿ. ಉದ್ದದ ಬೀಚ್‍ನ ಮೇಲೆ ತೆವಳುವ ಕೆಂಪು ಏಡಿಗಳು ಮಂದಾರ್‌ಮನಿಯ ವಿಶೇಷ ಆಕರ್ಷಣೆಯಾಗಿದೆ. ಇದು ಭಾರತದಲ್ಲಿನ ಅತಿ ಉದ್ದದ ಚಾಲನೆ ಮಾಡಬಲ್ಲ ಬೀಚ್ ಎಂದು ವಾದಿಸಲಾಗಿದೆ. ಇದು ಕೊಂಟಾಯ್ ಉಪವಿಭಾಗ ಪ್ರದೇಶದಡಿ ಸ್ಥಿತವಾಗಿದೆ.

## ಛಾಯಾಂಕಣ 

ಚಿತ್ರ:Mandarmani, East Midnapur, West Bengal.jpg|ಮಂದಾರ್‌ಮನಿ ಬೀಚ್
ಚಿತ್ರ:Mandarmani sea.jpg|ಮಂದಾರ್‌ಮನಿ ಬೀಚ್
ಚಿತ್ರ:Mandarmani Ghat - Dadanpatrabarh - East Midnapore 2015-05-02 8999.JPG|ಮಂದಾರ್‌ಮನಿ ಘಾಟ್
ಚಿತ್ರ:Mesmerising Mandaramani.jpg|ಮಂದಾರ್‌ಮನಿ ಬೀಚ್

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* MIDNAPORE.IN - Legacy of Midnapore
* All about Mandarmani 

ವರ್ಗ:ಪಶ್ಚಿಮ ಬಂಗಾಳ
ವರ್ಗ:ಬೀಚ್‍ಗಳು
ವರ್ಗ:ಪ್ರವಾಸೋದ್ಯಮ
ಡಾಕಿ

**ಡಾಕಿ** ಅಥವಾ **ಡೌಕಿ** ಭಾರತದ ಮೇಘಾಲಯ ರಾಜ್ಯದ ಪಶ್ಚಿಮ ಜೈಂಟಿಯಾ ಗುಡ್ಡಗಳ ಜಿಲ್ಲೆಯಲ್ಲಿರುವ ಒಂದು ಪಟ್ಟಣವಾಗಿದೆ.

**ಡಾಕಿ ಜಕಾತಿ ಕಟ್ಟೆ** ಅಥವಾ *ಡಾಕಿ ಗಡಿ ದಾಟು ಸ್ಥಳ*ವು ಡಾಕಿ-ಟಾಮಾಬಿಲ್ ಮೇಲಿದೆ. ಇದು ಭಾರತದ ಮೇಘಾಲಯ ರಾಜ್ಯದ ಪಶ್ಚಿಮ ಜೈಂಟಿಯಾ ಗುಡ್ಡಗಳ ಜಿಲ್ಲೆಯಲ್ಲಿರುವ ಭಾರತ ಮತ್ತು ಬಾಂಗ್ಲಾದೇಶದ ನಡುವಿನ ಕೆಲವು ರಸ್ತೆ ಗಡಿ ದಾಟು ಸ್ಥಳಗಳಲ್ಲಿ ಒಂದು. ಡಾಕಿ ಐಸಿಪಿಯ ಅಡಿಗಲ್ಲನ್ನು ಜನೆವರಿ ೨೦೧೭ರಲ್ಲಿ ಸ್ಥಾಪಿಸಲಾಯಿತು. ಇದನ್ನು ಮುಖ್ಯವಾಗಿ ಬಾಂಗ್ಲಾದೇಶಕ್ಕೆ ಕಲ್ಲಿದ್ದಲು ಸಾಗಾಣಿಕೆಗೆ ಬಳಸಲಾಗುತ್ತದೆ. ಅತ್ಯುಚ್ಛ್ರಾಯ ಋತುವಿನಲ್ಲಿ ಪ್ರತಿದಿನ ಸುಮಾರು ೫೦೦ ಟ್ರಕ್‍ಗಳು ಗಡಿರೇಖೆಯನ್ನು ದಾಟುತ್ತವೆ.

## ಆಸಕ್ತಿಯ ಸ್ಥಳಗಳು 
thumb|276x276px|ಡಾಕಿಯ ಅಮ್ನ್‌ಗಾಟ್ ನದಿಯಲ್ಲಿ ದೋಣಿ ವಿಹಾರ
thumb|279x279px|ನೀರು ಎಷ್ಟು ಸ್ವಚ್ಛವಾಗಿದೆಯೆಂದರೆ ಕೆಳಭಾಗವು ಕಾಣಿಸುತ್ತದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* About Dawki
* About Dawki Bridge

ವರ್ಗ:ಮೇಘಾಲಯ
ಪ್ರೀತಿ ನಾಗರಾಜ್

**ಪ್ರೀತಿ ನಾಗರಾಜ್** (), ಕನ್ನಡ ಮತ್ತು ಇಂಗ್ಲೀಷಿನಲ್ಲಿ ಬರೆಯುವ ಲೇಖಕಿ, ಪತ್ರಕರ್ತೆ ಮತ್ತು ಅಂಕಣ ಬರಹಗಾರ್ತಿ. ಪ್ರಚಲಿತ ವಿದ್ಯಮಾನಗಳ ವಿಶ್ಲೇಷಣೆಗಳುಳ್ಳ ಅವರ ಬರಹಗಳು ನಾಡಿನ ಪತ್ರಿಕೆಗಳಲ್ಲಿ ಪ್ರಕಟವಾಗಿವೆ. 'ಪ್ರಜಾವಾಣಿ' ಪತ್ರಿಕೆಯಲ್ಲಿ ಪ್ರಸಾರವಾದ ಅವರ  ‛ಮಿರ್ಚಿ ಮಂಡಕ್ಕಿ’ ಅಂಕಣ ಬರಹಗಳು ಅಪಾರ ಮೆಚ್ಚುಗೆಗೆ ಪಾತ್ರವಾಗಿ, ಪುಸ್ತಕವಾಗಿಯೂ ಪ್ರಕಟಗೊಂಡಿವೆ.

## ವೃತ್ತಿ 
ಬಾಲ್ಯದಿಂದಲೂ ರಂಗಭೂಮಿಯ ವಾತಾವರಣದಲ್ಲಿಯೇ ಬೆಳೆದ ಪ್ರೀತಿ, ರಂಗಚಟುವಟಿಕೆಗಲ್ಲಿ ಸಕ್ರಿಯವಾಗಿ ತೊಡಗಿಸಿಕೊಂಡವರು.
ಪತ್ರಕರ್ತೆಯಾಗಿ ತಮ್ಮ ವೃತ್ತಿ ಆರಂಭಿಸಿದ ಪ್ರೀತಿಯವರು ಡೆಕ್ಕನ್ ಹೆರಾಲ್ಡ್, ಇಂಡಿಯನ್ ಎಕ್ಸ್'ಪ್ರೆಸ್, CNBC ಮುಂತಾದ ಮಾಧ್ಯಮ ಸಂಸ್ಥೆಗಳಲ್ಲಿ ಕೆಲಸ ಮಾಡಿದ್ದಾರೆ.

ಪಿ.ಶೇಷಾದ್ರಿ ನಿರ್ದೇಶನದ, ರಾಷ್ಟ್ರ ಪ್ರಶಸ್ತಿ ಪಡೆದ **ಡಿಸೆಂಬರ್ 1** ಚಿತ್ರಕ್ಕೆ ಚಿತ್ರಕತೆ ಸಹಾಯಕರಾಗಿ ಕೆಲಸ ಮಾಡಿದ ಪ್ರೀತಿ, ಅದೇ ಚಿತ್ರದಲ್ಲಿ ನಟಿಸಿದ್ದಾರೆ.

ರಂಗಕರ್ಮಿ, ನಟಿ ಬಿ.ಜಯಶ್ರೀ ಅವರ ಆತ್ಮಕಥೆ "ಕಣ್ಣಾಮುಚ್ಚೆ ಕಾಡೇಗೂಡೇ" ಕೃತಿಯ ನಿರೂಪಣೆ ಮಾಡಿರುವ ಪ್ರೀತಿ, ಪ್ರಚಲಿತ ವಿದ್ಯಮಾನಗಳ ವಿಶ್ಲೇಷಕರಲ್ಲಿ ಪ್ರಮುಖರು.

## ಕೃತಿಗಳು 
* "*ಮಿರ್ಚಿ ಮಂಡಕ್ಕಿ*" - ಭಾಗ ೧, ೨ 
* "*ಪಂಚಾಯತ್ ರಾಜ್ ವ್ಯವಸ್ಥೆಯಲ್ಲಿ ಮಹಿಳೆಯ ಪಾತ್ರ*"
ಇತ್ಯಾದಿ
## ಪ್ರಶಸ್ತಿಗಳು
* 2016 - ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ("*ಕಣ್ಣಾಮುಚ್ಚೆ ಕಾಡೇಗೂಡೇ*" ಜೀವನ ಚರಿತ್ರೆಗೆ)
* 2010 - ಸರೋಜಿನಿ ನಾಯ್ಡು ಬಹುಮಾನ ( "*ಪಂಚಾಯತ್ ರಾಜ್ ವ್ಯವಸ್ಥೆಯಲ್ಲಿ ಮಹಿಳೆಯ ಪಾತ್ರ*" ಲೇಖನಕ್ಕೆ)
ಇತ್ಯಾದಿ.

## ಉಲ್ಲೇಖಗಳು
ವರ್ಗ:ಕನ್ನಡ ಲೇಖಕಿಯರು
## ಬಾಹ್ಯ ಕೊಂಡಿಗಳು
*https://www.quora.com/profile/Preethi-Nagaraj
ಸರ್ಕಾರಿ ಕಲಾ ಕಾಲೇಜು, ಅಂಬೇಡ್ಕರ್ ವೀಧಿ ಬೆಂಗಳೂರು

ಸರ್ಕಾರಿ ಕಲಾ ಕಾಲೇಜು ಬೆಂಗಳೂರಿನ ಹೃದಯ ಭಾಗದಲ್ಲಿ ಅಂಬೇಡ್ಕರ್‌ ವೀಧಿಯಲ್ಲಿ ನೆಲೆಗೊಂಡಿರುವ ಐತಿಹಾಸಿಕ ಕಟ್ಟಡವಾಗಿದೆ. ಬ್ರಿಟೀಷ್‌ ಭಾರತದ ಆಳ್ವಿಕೆಯಲ್ಲಿ ಇದನ್ನು ಸ್ಥಾಪಿಸಲಾಯಿತು. ಆರಂಭದಲ್ಲಿ ಇದನ್ನು ಹೈಸ್ಕೂಲ್‌ ಎಂತಲೂ ನಂತರ 1927 ರಲ್ಲಿ ಇದನ್ನು ಇಂಟರ್‌ಮೀಡಿಯೇಟರ್‌ ಕಾಲೇಜು ಎಂತಲೂ ಕರೆಯಲಾಯಿತು.

## ಧ್ಯೇಯ
ನೈತಿಕ ಉನ್ನತ ಕಲಿಕೆಯ ಮೂಲಕ ಸಾಮಾಜಿಕ ನ್ಯಾಯ, ಸಹಿಷ್ಣುತೆ ಮತ್ತು ಸಾರ್ವತ್ರಿಕ ಜ್ಞಾನ ಮೂಡಿಸಿವುದು. ಅದರ ಮೂಲಕ ಮುಂದಿನ ತಲೆಮಾರಿನ ಕಲಿಯುವವರನ್ನು ಕ್ರಿಯಾತ್ಮಕ ಮತ್ತು ಸಶಕ್ತ ಯುವಶಕ್ತಿಯಾಗಿ ಪರಿವರ್ತಿಸಲು ಉತ್ತೇಜಿಸುವುದು.

## ವಿಭಾಗಗಳು
### ಕಲಾ ವಿಭಾಗ
* ಇತಿಹಾಸ ವಿಭಾಗ
* ರಾಜ್ಯಶಾಸ್ತ್ರ ವಿಭಾಗ
* ಅರ್ಥಶಾಸ್ತ್ರ ವಿಭಾಗ
* ಕನ್ನಡ ಅಧ್ಯಯನ ವಿಭಾಗ
* ಆಂಗ್ಲ ಅಧ್ಯಯನ ವಿಭಾಗ
* ಸಮಾಜಶಾಸ್ತ್ರ ವಿಭಾಗ
* ಪತ್ರಿಕೋದ್ಯಮ ಮತ್ತು ದೃಶ್ಯಕಲಾ ವಿಭಾಗ
* ಭೂಗೋಳಶಾಸ್ತ್ರ ವಿಭಾಗ

## ಉದ್ಧೇಶಗಳು
* ಉನ್ನತ ಶಿಕ್ಷಣ ಕಲಿಯುವವರಿಗೆ ಆರೋಗ್ಯಕರ ಮತ್ತು ಸಂಶೋಧನಾ ಸ್ನೇಹಿ ಶೈಕ್ಷಣಿಕ ವಾತಾವರಣವನ್ನು ನಿರ್ಮಿಸುವುದು.
* ವಯುಕ್ತಿಕ ಕೌಶಲ್ಯವನ್ನು ವೃದ್ಧಿಸುವ ಮೂಲಕ ಎಲ್ಲರಿಗೂ ಸಮಾನ ಅವಕಾಶಗಳನ್ನೊದಗಿಸುವುದು.
* ಶಿಕ್ಷಣದಲ್ಲಿ ಪಾರದರ್ಶಕತೆಯನ್ನು ಕಾಪಾಡುವುದು.

## ಪ್ರಶಸ್ತಿಗಳು
NAAC ನಿಂದ ʼಬಿ++ʼ ಮಾನ್ಯತೆಯನ್ನು ಪಡೆದಿದೆ.

## ಉಲ್ಲೇಖ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ರಾಷ್ಟ ಹಾಗೂ ನಾಯಕರು

**೧. ಮಹಿಳೆಯರು ಬಂಡಾಯಗಾರರಾಗಿ :-** 

'''*ವಿಯಟ್ನಾಂ*ನಲ್ಲಿ ಮಹಿಳೆಯರು ಸಾಂಪ್ರದಾಯಕವಾಗಿ ಚೀನಾಕ್ಕಿಂತ ಹೆಚ್ಚಿನ ಸಮಾನತೆಯನ್ನು ಅನುಭವಿಸಿದರು. ವಿಶೇಷವಾಗಿ  ಕೆಳವರ್ಗದವರಲ್ಲಿ ಆದರೆ ಅವರು ಸೀಮಿತರಾಗಿದ್ದರು. ಅವರ ಭವಿಷ್ಯವನ್ನು ನಿರ್ದರಿಸುವ ಸ್ವಾತಂತ್ರ್ಯ ಮತ್ತು ಸಾರ್ವಜನಿಕ ಜೀವನದಲ್ಲಿ ಯಾವುದೇ ಪಾತ್ರವನ್ನು ವಹಿಸಲಿಲ್ಲ. ರಾ‍‍‍‍‍ಷ್ಟೀಯತೆವಾದಿ ಚಳುವಳಿ ಬೆಳೆದಂತೆ ಮಹಿಳೆಯರ ಸ್ದಾನಮಾನ ಬಂದಿತು. ಪ್ರಶ್ನಿಸಲಾಗಿದೆ ಮತ್ತು ಸ್ತ್ರೀತ್ವದ ಹೂಸ ಚಿತ್ರಣ ಹೊರಹೊಮ್ಮಿತು. ಬರಹಗಾರರು ಮತ್ತು ರಾಜಕೀಯ ಚಿಂತಕರು ಸಾಮಾಜಿಕ ವಿರುದ್ದ ದಂಗೆ ಎದ್ದ ಮಹಿಳೆಯರನ್ನು ಆದಶೀಸಿಕರೀಸಲು ಪ್ರಾರಂಭಸಿದರು. ರೂ.ತಿಂಗಳು. ೧೯೩೦ ದಶಕದಲ್ಲಿ ನಾಟ್ ಲಿನ್ಹ್ ಅವರ ಪ್ರಸಿದ್ದ ಕಾದಂಬರಿ ಹಗರಣಕ್ಕೆ ಕಾರಣವಾಯಿತು ಏಕೆಂದರೆ ಅದು ಮಹಿಳೆಯು ಬಲವವಂತದ ಮದುವೆಯನ್ನು ತೊರೆದು ಮದುವೆಯಾಗುವುದನ್ನು ತೊರಿಸಿದೆ ಅವಳಾ ಆಕೆಯ ಯಾರಾದರು ರಾಷ್ಟೀಯವಾದಿಲ್ಲಿ ತೋಡಗಿಸಿಕೊಡವರು ರಾಜಕೀಯ. ಸಾಮಾಜೀಕ ಸಂಪ್ರದಾಯಗಳ ವಿರುದ್ದದ  ದಂಗೆ ಆಗಮನವನ್ನು ಗುರುತಿಸಿತು ವಿಯಟ್ನಮೀಸ್ ಸಾಮಾಜದ ಹೊಸ ಮಹಿಳೆ'''

೨ ವಾರಿಯರ್ಸ ಆಗಿ ಮಹಿಳೆಯರು

೧೯೬೦ ರ ದಶಕದಲ್ಲಿ ನಿಯತಕಾಲಿಕೆಗಳು ಮತ್ತು ನಿಯತಕಾಲಿಕಗಳಲ್ಲಿನ ಚಾಯ ಚಿತ್ರಗಳು ಮಹುಳೆರನ್ನು ತೋರಿನಿದವು ಕೆಚ್ಚೆದೆಯ ಹೋರಾಟಗಾರರಾಗಿ ಮಹಿಳ ಮಿಲಿಟರಿಯ ಶೂಟಿಂಗ್ ಚಿತ್ರಗಳು ಇದ್ದವು ಡೌನ್ ಪ್ಲೇನ್ಸ್ ಅವರನ್ನು ಯವಕರು ಬಲಿಷ್ಠರು ಎಂದು ಚಿತ್ರಿಸಾಲಾಗಿದೆ.

೩. ಶಾಂತಿ ಮತ್ತು ಸಮಯ ಪಾಲನೆಯಲ್ಲಿ ಮಹಿಳೆಯರು:- 

೧೯೭೦ ಹೊತ್ತಿಗೆ , ಶಾಂತಿ ಮಾತುಕತಗಳು ಪ್ರಾಂರಭವಾಗುತಿದ್ದಂತೆ ಮತ್ತು ಅಂತ್ಯ ಗೊಂಡವು. ಯುದ್ದವು ಅತ್ತರದಲ್ಲಿ ತೊರುತ್ತದೆ, ಮಹಿಳೆಯರನ್ನು ಇನ್ನೂ ಮುಂದೆ ಯೋದರಂತೆ ಪ್ರತಿನಿದಿಸುವಲ್ಲ ಈಗ ಕಾಮೀ‍ಕರಾಗಿ ಮಹಿಳೆಯರ ಚಿತ್ರಣವು ಮೇಲುಗ್ಐ ಸಾಧಿಸಲು ಪ್ರಾರಂಭಿಸುತ್ತದೆ. ಅವರು ಸಹಾಕಾರ ಸಂಘಗಳು ಹೋರಾಟಗಾರರಗಿಂತ ಹೆಚ್ಚಾಗಿ ಕಾಯ‍ ನಿವ‍ಹಿಸುತ್ತಿದರು

ವರ್ಗ:ರಾಜಕೀಯ
ಕಂದಾರಿಯಾ ಮಹಾದೇವ ದೇವಾಲಯ

thumb

**ಕಂದಾರಿಯಾ ಮಹಾದೇವ ದೇವಾಲಯ**ವು (ದೇವನಾಗರಿ: कंदारिया महादेव मंदिर, ಇದರರ್ಥ "ಗುಹೆಯ ಮಹಾದೇವ") ಭಾರತದ ಮಧ್ಯ ಪ್ರದೇಶ ರಾಜ್ಯದ ಖಜುರಾಹೊದಲ್ಲಿ ಕಂಡುಬರುವ ಮಧ್ಯಕಾಲೀನ ದೇವಾಲಯ ಗುಂಪಿನಲ್ಲಿನ ಅತಿ ದೊಡ್ಡ ಮತ್ತು ಅತ್ಯಂತ ಅಲಂಕೃತ ಹಿಂದೂ ದೇವಸ್ಥಾನವಾಗಿದೆ. ಇದು ಭಾರತದ ಮಧ್ಯಯುಗದಿಂದ ಸಂರಕ್ಷಿತವಾದ ದೇವಾಲಯಗಳ ಅತ್ಯುತ್ತಮ ಉದಾಹರಣೆಗಳಲ್ಲಿ ಒಂದು ಎಂದು ಪರಿಗಣಿತವಾಗಿದೆ. ಈ ದೇವಾಲಯವು ಚಂದೇಲ ಕುಟುಂಬದ ಕುಲದೇವರಾದ ಶಿವನಿಗೆ ಸಮರ್ಪಿತವಾಗಿದೆ.

ಕಂದಾರಿಯಾ ಮಹಾದೇವ ದೇವಾಲಯವು ಪಶ್ಚಿಮ ಸಂಕೀರ್ಣದಲ್ಲಿದ್ದು ೩೧ ಮೀಟರ್ (೧೦೨ ಅಡಿ) ಎತ್ತರವಿದೆ. ಇದು ಖಜುರಾಹೊ ದೇವಾಲಯಗಳ ಸಂಕೀರ್ಣದ ಮೂರು ಗುಂಪುಗಳ ಪೈಕಿ ಅತಿ ದೊಡ್ಡದಾಗಿದೆ. ದೇವಾಲಯಗಳ ಈ ಪಶ್ಚಿಮ ಗುಂಪನ್ನು "ಷಟ್ಕೋನದ ವಿಶ್ವ ವಿನ್ಯಾಸಕ್ಕೆ" ಹೋಲಿಸಲಾಗಿದೆ ಮತ್ತು ಶಿವನ ಮೂರು ರೂಪಗಳನ್ನು ಪ್ರತಿನಿಧಿಸುತ್ತದೆ. ದೇವಾಲಯದ ವಾಸ್ತುಕಲೆಯು ದ್ವಾರಮಂಟಪಗಳು ಹಾಗೂ ಗೋಪುರಗಳ ಒಟ್ಟುಗೂಡಿಕೆಯಾಗಿದೆ ಮತ್ತು ಶಿಖರದಲ್ಲಿ ಅಂತ್ಯಗೊಳ್ಳುತ್ತದೆ. ಈ ವೈಶಿಷ್ಟ್ಯವು ಮಧ್ಯ ಭಾರತದ ದೇವಾಲಯಗಳಲ್ಲಿ ೧೦ನೇ ಶತಮಾನದಿಂದ ಮುಂದಕ್ಕೆ ಸಾಮಾನ್ಯವಾಗಿತ್ತು.
right|thumb|೮೪ ಚಿಕ್ಕ ಶಿಖರಗಳಿರುವ ಮುಖ್ಯ ದೇಗುಲ ಗೋಪುರ
right|thumb|ದೇವಾಲಯದ ಹೊರಗಿನ ಗೋಡೆಗಳ ಮೇಲೆ ಕಾಮಪ್ರಚೋದಕ ಶಿಲ್ಪಗಳು

## ಉಲ್ಲೇಖಗಳು 
## ಗ್ರಂಥಸೂಚಿ 
* 
* 
* 
* 
* 
* 
* 
* 

## ಹೆಚ್ಚಿನ ಓದಿಗೆ 
* Michell, George; Singh, Snehal. Hindu temples of India (PDF)
* Surface, Space and Intention: The Parthenon and the Kandariya Mahadeva. Gregory D. Alles. *History of Religions*, Vol. 28, No.1, August 1988, pp.&nbsp;1–36.

## ಹೊರಗಿನ ಕೊಂಡಿಗಳು 
* Website with pictures of the Kandariya Mahadeva temple.
* The architecture of Khajuraho temples 
* William J. Jackson, Academia website
* Detailed Article on Kandariya Mahadeva Temple. 

ವರ್ಗ:ದೇವಾಲಯಗಳು
ರಮಾಪುರ ಮಹಾಲಕ್ಷ್ಮಿ ದೇವಾಲಯ

ರಮಾಪುರ ಎಂಬ ಹಳ್ಳಿ  ಕನಾ೯ಟಕದ ರಾಜ್ಯದ ಚಿಕ್ಕಿಬಳ್ಳಾಪುರ ಜಿಲ್ಲೆಯಲ್ಲಿದೆ ಕುಮುದ್ವತಿಯ ದಡದಲ್ಲಿದೆ ಬೆಂಗಳೂರಿನಿಂದ ೮೭ ಕಿ.ಲೂ ತುಮಾಕೂರಿನಿಂದ ೫೯ ಕಿ.ಲೋ   

ಜಿಲ್ಲಾ ಕೇಂದ್ರದಿಂದ ೪೩ ಕಿ.ಲೋ ದೂರದಲ್ಲಿದೆ  

## ಇತಿಹಾಸ 
ರಮಾಪುರವನ್ನು ಪಾಪಗಾನಹಳ್ಳಿ ಎಂದು ಕರೆಯುತ್ತಿದ್ದರು ೩ನೇ ಬಲ್ಲಾಳ ಹೋಯ್ಸಳ ವಂಶದ  ಕೊನೆಯ ಚಕ್ರವತಿ೯ ೩ನೇ ನರಸಿಂಹನ ಮಗ ೧೨೯೨-೧೩೪೨  ವೀರಬಲ್ಲಾಳ

ಎಂದೇ ಪ್ರಸಿದ್ದನಾಗಿದ್ದನು  ಇವನ ಆಳ್ವಿಕೆಗೆ  ಒಳಪಟ್ಟಿತ್ತು

## ಶಾಸನಗಳ ಪ್ರಕಾರ 
ಶಾಸನಗಳ ಪ್ರಕಾರ ಈ ನಗರ ಪಾಪನಗರಿಪುರಿ (ಪಾಪನಾಗನಹಳ್ಳೀ ) ಎಂದು ಕರೆಯುತ್ತಿದ್ದರು .ಆಗಿನ ಕಾಲಕ್ಕೆ ಇದು ವಾಣಿಜ್ಯ ಕೇಂದ್ರವಾಗಿತು .

ದೊಡ್ಡ ಸೈನ್ಯ  ಇತ್ತು  ಸುತ್ತಮುತ್ತಲ್ಲಿನ ಜನರು ವ್ಯಾಪರಸ್ಥರು ವ್ಯಾಪರಕ್ಕಾಗಿ ಬರುತ್ತಿದ್ದರು ಎಂದು ವರಹಾಮುದ್ರ ಶಾಸನದಲ್ಲಿ ನಂತರ ವೀರಕಲ್ಲು 

ಕಾಣಬಹುದು ಇದಕ್ಕೆ ಪೂರಕವಾಗಿ ಕಂದಾಯ ಭೂದಾಖಲೆಗಳ್ಳಿ ಉಲ್ಲೇಖವಾಗಿದೆ

.    ಈ   ಪ್ರದೇಶದಲ್ಲಿ ಮನೆಯ ಕಟ್ಟುವ ಸಮಯದಲ್ಲಿ ಜನರು ಬಳಸುತ್ತಿರುವ ವಸ್ತುಗಳು ಅಂದರೆ ಮಡಿಕೆಗಳು ಅಸ್ಥಿಪಂಜರಗಳು ತಲೆಯ ಬುರಡೆಗಳು ದೊರಕ್ಕಿದೆ. 

## ಮುಖ್ಯ ಆಕಷ೯ಣೆಗಳು 
ರಮಾಪುರ ವರಲಕ್ಷ್ಮೀದೇವಾಲಯ ಆವರಣವೇ  ಮುಖ್ಯ ಆಕಷ೯ಣೆ  ಶಿಲ್ಪಕಲೆಗೆ ನಿದ೯ಶನವಾಗಿದೆ   

ಕದಿರಿಯ ಲಕ್ಷ್ಮೀನರಸಿಂಹ ಸ್ವಾಮಿಯ ಸ್ತಂಭ 

ವೀರಭದ್ರನ ದೇವಾಸ್ಥಾನ 

ಮುಖ್ಯ ದ್ವಾರಕ್ಕೆ ಎದುರಿಗೆ ಗರುಡುಗಂಭ 

ಮಾರಮ್ಮತಾಯಿಯ ದೇವಾಸ್ಥಾನ

## ವಾಸ್ತುಶಿಲ್ಪ                         
ದೇವಾಲಯ ಗಭ೯ಗುಡಿಯು ಪೂವ೯ ಪಶಿ೯ಮವಾಗಿ ೧೩ ಅಡಿ ಉತ್ತರ  ದಕ್ಷಿಣವಾಗಿ ೧೩ ಅಡಿ ಮೊಗಸಾಲೆ ೨೭ ಅಡಿ ಉದ್ದ ೨೭ ಅಗಲ  ಕುಎಳಿತುಕೊಳ್ಳು ಅನುಕೂಲವಾಗಿದೆ ೨೨ ಕಂಬಗಳು ನಿಮಿ೯ಸಲಾಗಿದೆ ಒಂದೂಂದು ಕಂಬವು ೧೨ ಅಡಿಯ ಎತ್ತರದಲ್ಲಿದೆ 

ವಿಮಾನ ಗೋಪುರ 

ಇದು ಕೆಳಗಿನಿಂದ ೨೪ ಅಡಿಯ ಎತ್ತರವಿದೆ ಸುತ್ತಳತೆಯು ೨೭ಅಡಿಯಲ್ಲಿ ವ್ಯಾಪಿಸಿ ಸುಂದರವಾಗಿದೆ  ದ್ರಾವಿಡ ಶೈಲಿಯಲ್ಲಿದೆ  ಅಮೈತ ಶಿಲೆಯಿಂ. 

ಕೂಡಿದೆ

= ಉಲ್ಲೇಖ =

# https://www.karnataka.com/tumkur/mahalakshmi-temple-goravanahalli/
# https://www.tripadvisor.in/Attraction_Review-g858478-d2651142-Reviews-Goravanahalli_Maha_Lakshmi_Temple-Tumkur_Tumkur_District_Karnataka.html

ವರ್ಗ:ದೇವಾಲಯಗಳು
ಟಾಜ್ಪುರ್

thumb|ಟಾಜ್‍ಪುರ್ ಬೀಚ್‍ನಲ್ಲಿ ಸೂರ್ಯಾಸ್ತ
thumb|ಟಾಜ್‍ಪುರ್ ಬೀಚ್. ಮೇ 2015.

**ಟಾಜ್‍ಪುರ್** ಭಾರತದ ಪಶ್ಚಿಮ ಬಂಗಾಳ ರಾಜ್ಯದ ಪೂರ್ವ ಮೇದಿನೀಪುರ್ ಜಿಲ್ಲೆಯಲ್ಲಿ, ಬಂಗಾಳ ಕೊಲ್ಲಿಯ ತೀರದ ಮೇಲೆ ದೀಘಾ ಹತ್ತಿರ ಸ್ಥಿತವಾಗಿದೆ. ಟಾಜ್‍ಪುರ್ ಮಂದಾರ್‌ಮನಿ ಮತ್ತು ಶಂಕರ್‌ಪುರ್ ನಡುವೆ ಇದೆ. ಟಾಜ್‍ಪುರ್ ರಾಜ್ಯದ ರಾಜಧಾನಿ ಕೊಲ್ಕತ್ತದಿಂದ ೧೭೨.೯ ಕಿ.ಮಿ. ದೂರದಲ್ಲಿದೆ. ಇದು ಕೊಂಟಾಯ್ ಉಪವಿಭಾಗ ಪ್ರದೇಶದಡಿ ಸ್ಥಿತವಾಗಿದೆ.

ಜೊತೆಗೆ ಟಾ‍ಜ್‍ಪುರ್ ಕೃತಕ ಮೀನುಗಾರಿಕೆಗೆ ಸಮರ್ಪಿತವಾದ ಸುಮಾರು ೪೦೦ ಎಕರೆ ಭೂಮಿಯನ್ನು ಹೊಂದಿದೆ. ಈ ಪ್ರದೇಶದಲ್ಲಿ ಅನೇಕ ಭೇರಿ ಗಳು ಅಥವಾ ಮೀನಿನ ಕೊಳಗಳಿವೆ. ಪ್ರವಾಸಿ ಆಕರ್ಷಣೆಯಾಗಿ, ಇದು ತುಲನಾತ್ಮಕವಾಗಿ ಹೊಸದಾಗಿದ್ದು ದೀಘಾ ಮತ್ತು ಮಂದಾರ್‌ಮನಿಗೆ ಹೋಲಿಸಿದರೆ ಕಡಿಮೆ ಸಂಖ್ಯೆಯಲ್ಲಿ ಹೋಟೆಲ್‌ಗಳನ್ನು ಹೊಂದಿದೆ. ಬೀಚ್ ಸ್ವಚ್ಛವಾಗಿದ್ದು ಅಸಂಖ್ಯಾತ ಕೆಂಪು ಏಡಿಗಳಿಗೆ ಮನೆಯಾಗಿದೆ. ಪಶ್ಚಿಮ ಬಂಗಾಳ ಸರ್ಕಾರ ಮತ್ತು ಕೇಂದ್ರ ಸರ್ಕಾರಗಳು ಈ ಪ್ರದೇಶದಲ್ಲಿ ಟಾ‍ಜ್‍ಪುರ್ ಬಂದರನ್ನು ನಿರ್ಮಿಸಲು ನಿರ್ಧರಿಸಿದವು.

## ಉಲ್ಲೇಖಗಳು 
ವರ್ಗ:ಬೀಚ್‍ಗಳು
ವರ್ಗ:ಪಶ್ಚಿಮ ಬಂಗಾಳ